Ислом динида Ақида илми мўътабар ҳисобланади. Зеро, унда инсон тақдирдаги битиклар ҳақидаги билимлар мужассам. Мазкур илмга кўра, Аллоҳ инсонни ер юзига ўзининг халифаси (ўринбосари) қилиб юборган. Ва қайси замон, жамиятда яшашидан қатъи назар ўз Ватани (туғилиб ўсган ери)ни гуллаб-яшнатиши, халқи, миллати, оиласи фаровонлиги учун ҳаракат қилмоғи лозимлиги билдирилган.\nАллоҳ Қуръоннинг Бақара сураси 30-оятида шундай таъкидлаган:\n...وَإِذْ قَالَ رَبُّكَ لِلْمَلاَئِكَةِ إِنِّي جَاعِلٌ فِي الأَرْضِ خَلِيفَةً\nМаъноси: Эсланг, (эй Муҳаммад), Парвардигорингиз фаришталарга: «Мен Ерда (Одамни) халифа қилмоқчиман»…\nМазкур оят давомида фаришталар Аллоҳга эътироз билдирадилар ва инсонни эр юзида бузғунчиликлар қилишига ишора қилиб шундай дейдилар:\nقَالُواْ أَتَجْعَلُ فِيهَا مَن يُفْسِدُ فِيهَا وَيَسْفِكُ الدِّمَاء وَنَحْنُ نُسَبِّحُ بِحَمْدِكَ وَنُقَدِّسُ لَكَ قَالَ إِنِّي أَعْلَمُ مَا لاَ تَعْلَمُونَ\nМаъноси: ...Улар айтдилар: «У ерда бузғунчилик қиладиган, қонлар тўкадиган кимсани (халифа) қиласанми? Ҳолбуки, биз ҳамду сано айтиш билан Сени улуғлаймиз ва Сенинг номингни мудом пок тутамиз». (Аллоҳ) айтди: «Мен сизлар билмаган нарсаларни биламан».\nАллоҳ фаришталар эътирозига қатъий рад жавобини бериб, барибир инсонни улуғлаб уни яратишлигига ишора қилди ва Ўзининг муборак исмларини инсон ақлига сингдириб фаришталарни ожиз қолдирди:\nМаъноси: Ва У Зот Одамга барча нарсаларнинг исмларини ўргатди. Сўнгра уларни фаришталарга рўбарў қилиб деди: «Агар халифаликка биз ҳақдормиз, деган сўзларингиз рост бўлса, мана бу нарсаларнинг исмларини Менга билдиринг!»\nТабиийки, фаришталар Аллоҳнинг ушбу топшириғини бажаришда ожиз қолдилар ва дедилар:\nМаъноси: Улар айтдилар: «Эй пок Парвардигор, биз фақат Сен билдирган нарсаларнигина биламиз. Албатта, Сен ўзинг илму ҳикмат соҳибисан».\nШунда Аллоҳ сон-саноқсиз йиллардан бери Унинг итоатида бўлиб келган фаришталар олдида инсонга хитоб қилиб уларни ожиз қолдирди:\nМаъноси: (Аллоҳ): «Эй Одам, буларга у нарсаларнинг исмларини билдир», деди. (Одам) уларга барча нарсаларнинг исмларини билдирганидан кейин (Аллоҳ) айтди: «Сизларга, Мен еру-осмонларнинг сирларини ва сизлар ошкор қилган ва яширган нарсаларни биламан, демаганмидим?»\nШундан сўнг Аллоҳ жамики фаришталарни, эътибор беринг, жамики нурдан яралган пок фаришталарни асли лойдан яралган Одамга сажда қилишликка буюрди. Фаришталарнинг ҳаммаси сажда қилди, илло Азозил дегани кибрга берилиб, Аллоҳнинг амрига итоат қилмади ва қиёматга қадар инсонга душман бўлиб иблис, шайтон деган номни олди:\nМаъноси: Эсланг, (эй Муҳаммад), Биз фаришталарга Одамга таъзим қилинг дейишимиз билан саждага эгилдилар. Фақат Иблис кибр ва ор қилиб -кофирлардан бўлди.\nАзиз ўқувчи! Биз мазкур мақоламизни бежизга Қуръондаги ушбу ҳикоят билан бошламадик. Чунки айнан одам дунёга келган пайтда унга Аллоҳга итоат қилиб, хайрли ишларни амалга ошириш ёки шайтонга эргашиб дунёда бузғунчилик қилиш йўлларидан бирирни танлаш имкони берилди.\nШундай экан, инсон қайси даврда яшамасин, Аллоҳга шукр қилиб, доим ўз Ватанини обод этиш учун саъй-ҳаракатда бўлмоғи лозимдир. Чунки Аллоҳ барча яратган махлуқотлари орасида инсонни мукаррам ва азиз қилиб яратиб қўйган:\nМаъноси: Дарҳақиқат, Биз Одам болаларини азиз-мукаррам қилдик ва уларни барру-баҳрда – қуруқлик ва денгизда (от-улов ва кемаларга) чиқариб қўйдик ҳамда уларга ҳалол-пок нарсалардан ризқу рўз бердик ва уларни Ўзимиз яратган жуда кўп жонзотлардан афзал-устун қилиб қўйдик («Исро» сураси, 70 оят).\nДемак, инсонни Аллоҳ ўз махлуқотлари орасида мукаррам ва азиз қилиб яратган экан, энди бунинг Аллоҳга инсон томонидан шукронаси қандай бўлади, деган савол туғилади. Айнан мана шу саволга тўғри жавоб беришда тарихдан то бугунги кунгача ўзини ҳазрати инсон, қолаверса, мусулмон ҳисоблаган одам фарзандлари ўртасида турли мунозаралар бўлиб келади. Энг ёмони, бу жараёнда турли низолар ҳам келиб чиқиб, баъзида қонли тўқнашувларга ҳам сабаб бўлган.\nИнсон доим қайси даврда, қайси маконда (ватан) яшамасин, доим Аллоҳга шукр қилиб яшамоғи ва Аллоҳ олдидаги инсонийлик бурчини адо этмоғи лозим бўлади. Чунки Қуръонда Аллоҳ инсонлар Унга шукр қилсалар, бераётган неъматларини янада зиёда қилиб беришини таъкидлаган:\n...لَئِن شَكَرْتُمْ لأَزِيدَنَّكُمْ...\nМаъноси: «Қасамки, агар берган неъматларимга шукр қилсангизлар, албатта (уларни янада) зиёда қилурман.(Иброҳим сураси, 7-оят).\nАфсуски, бугунги кунда айрим мутаассиб кайфиятдаги инсонлар ислом ақидасини нотўғри талқин қилиб, ўз раъйлари билан иш тутишга ҳаракат қилмоқда. Натижада, бутун бир миллат, давлат, қолаверса, бутун дунё эътироф этган олимларнинг насиҳатларига ҳам риоя қилмай, ўзларининг бузуқ эътиқодларини тарғиб қилишга уринишмоқда.\nШу ўринда бобомиз, буюк мутафаккир Ҳазрат Алишер Навоийнинг қуйидаги икки байтлари ёдимизга тушади:\nМинг афсуски, бугунги кунда тараққиёт ва йиллар давомида инсон тафаккури ва меҳнати билан шаклланиб келаётган маданият ва қадриятларни ўзининг тор эътиқоди ва жаҳолати билан “ҳазм” қила олмаётган кимсалар гўёки тарихдаги, яъни пайғамбар ва саҳобалар давридаги муҳитни истаб, турли бузғунчи эътиқодий қарашларни илгари сурмоқда.\nУларни шартли уч тоифага бўлиш мумкин.\nБиринчиси – замонавий давлат бошқарувини куфрда айблаб, Пайғамбар даврини қумсовчи ва ҳижратни тарғиб қилувчи тоифа.\nИккинчиси – халифликни тиклашга уринаётган “Ҳизбут-таҳрир” партияси. Бу тоифа биринчи тоифанинг мантиқий ҳамфикрлари ҳисобланади.\nУчинчиси – ҳар қандай замонавий тараққиёт (санъат, кийиниш маданияти, миллий урф-одатлар)ни инкор этувчи ва жамиятни юз, икки юз йил қаъридаги даврга қайтишини истовчи тоифалар.\nШу ўринда биринчи тоифа ҳақида тўхталиб ўтамиз. Унга мисол қилиб, бугунги кунда айрим сохта салафий, деб ном олган тоифаларни келтириш мумкин. Улар ўзи туғилиб ўсган ватани, миллати, ҳатто ота-онасига қарши чиқиб “ҳижрат”, деган тушунчани ёшлар онгига сингдиришга ва тўғри йўлдан оздириб ватанига, миллатига қарши чиқишга ундамоқда. Сохта салафийларнинг даъво қилишича, бугунги кунда барча нарсалар бидъат (шариатда йўқ бўлган ва кейин пайдо бўлган) ҳисобланади. Улар жамиятдаги инсоннинг кийиб юрган либосидан тортиб, тутаётган рўзғор буюмлари ва қилаётган урфларигача ҳаммасини гўёки шариатга зид деб, инсонларни чалғитишга, тараққиётдан тўсишга уринмоқда ва бундай ҳолатдан фақатгина ҳижрат қилиш орқали қутилиш мумкинлигини уқтиришмоқда.\nШу ўринда сохта салафийлар ва экстремистик тоифалар даъво қилаётган ҳижрат масаласига ойдинлик киритиб ўтиш ўринлидир. Аслида, бундай жоҳилларга қарши Пайғамбаримиз Муҳаммад соллаллоҳу аҳайҳи васалламнинг биргина қуйидаги ҳадислари кифоя қилади:\nقال رسول الله صلى الله عليه وسلم: لا هجرة بعد فتح مكّة.\nРасулуллоҳ соллаллоҳу алайҳи васаллам дедилар: “Макка фатҳидан кейин ҳижрат қилишлик йўқдир”.\nУшбу ҳадисни Имом ал-Бухорий раҳимаҳуллоҳ ўзларининг саҳиҳ ҳадислар тўплами “Саҳиҳи Бухорий” – “ал-Жомеъ ас-саҳиҳ” асарларида ўндан ортиқ жойида келтирганлар.\nСохта салафийлар ва бошқа экстремистик тоифалар ўзлари ватандан қочиб чиқиб кетганларини ҳижрат деб, ўзларига “муҳожир” деб ном қўйиб олганлар. Улар гўёки ҳақ йўлда эканларини Қуръондан Нисо сураси, 97-99-оятларини далил келтирадилар:\nМаъноси: "Албатта (мусулмонлар билан бирга ҳижрат қилмасдан кофирлар қўл остида яшашга рози бўлиш билан) ўз жонларига жабр қилган кимсаларнинг жонларини олиш чогида фаришталар уларга: "Қандай ҳолда яшадингиз?" - деганларида: "Биз бу ерда чорасиз бечора эдик" - , дедилар. (Шунда фаришталар): "Ҳижрат қилсангиз Аллоҳнинг ери кенг эмасмиди?! (Нега, дину иймонларингиз йўлида бу юртдан ҳижрат қилмадинглар?)"- дейишди. Бундайларнинг жойлари жаҳаннамдир, қандай ёмон жойдир у! Фақат бирон чора топишга қодир бўлмай, (ҳижрат) йўлини истаб топа олмай чорасиз қолган кишилар, аёллар ва болалар борки, бундайларни шояд Аллоҳ авф этса. Зотан, Аллоҳ авф этгувчи, мағфират қилгувчи бўлган Зотдир".\nМазкур оятни шарҳлайдиган бўлсак, ундаги ҳукм аслида ўз диёрида ноҳақликларга дуч келган ва мусулмонлик амалларни бажарашда тўсқинликка учраган шахсга нисбатан олинади. Сохта салафийлар ва «Ҳизбут-таҳрир» партияси каби адашган тоифалар эса Қуръон ҳукми билан бошқарилмайдиган ҳар қандай давлатни куфр диёри сифатида эълон қилиб, уни тарк этишга даъват қилмоқда. Уларнинг наздида бундай юртлар ўзининг жамики бойликлари ва унга рози бўлиб яшаётган аҳолиси билан қўшилиб “дорул ҳарб”, яъни уруш диёри деб атамоқдалар.\nАслида эса, Кувайт Вақф ва Исломий ишлар вазирлиги нашр этган «Фиқҳ энциклопедияси»дан келтирилган мисолга кўра, ҳозирги кунда деярли барча мамлакатлар ўртасида тинчлик сулҳлари тузилган. Бу ерларда яшаб турган мусулмонларни қандай қилиб кофирга чиқариш мумкин. Ҳамаср уламоларимиз аслида номусулмон бўлган ғарбий давлатларда мусулмонларнинг яшашлари, ишлашлари ва ўша давлат фуқаролари бўлишига фатво берганлар. Бас, шундай экан, аслида мусулмон бўлган юртларда намозини ўқиб, рўзасини тутиб, бошқа ўзига фарзи айн бўлган ҳукмларга амал қилиб юрган мусулмонларни «Ҳижрат қилмасанг, кофир бўласан!» дейиш аҳмоқликдан бошқа нарса эмас.\nШу ўринда табиий бир савол туғилади: «Ҳижрат қилмаган кофир бўлади», деб айтаётганларнинг ўзлари қаерга ҳижрат қилишни айтиб бера олармикин? Масалан, Ўзбекистонни “куфр диёри” ҳисоблаган жоҳил тоифаларнинг аксарияти Туркияга кетиб қолган ва бу ишини ҳижрат ҳисоблаган. Нима, Туркияда давлат Қуръон асосида бошқариладими?! Аслида бу тоифаларнинг ботил эътиқодига кўра, Туркия ҳам “куфр диёри” эмасми?! Ушбу парадокс ҳам уларнинг эътиқоди, тутаётган йўли нотўғри эканига далилдир.\nЭнди яна ҳижратнинг асл мазмун-моҳияти ва бугунги кундаги мақоми ҳақида маълумот бериш ўринлидир. “Ҳижрат” деган тушунча тарихда, аниқроғи, Пайғамбаримиз даврларида ўз ҳукмини йўқотиб бўлганини юқорида ҳадис орқали аниқлаб олдик.\nМарҳум Шайх Муҳаммад Содиқ Муҳаммад Юсуф қуйидаги бир воқеани ҳикоя қилиб берган эдилар: Ҳижратни даъво қилувчи тоифанинг фикрига биноан, ҳозир ҳамма мамлакатлар дорул куфр. Улар ўзлари қурган ҳарбий қароргоҳларга ҳижрат қилишни ва ўша ердан ҳужум уюштириб, ўзлари режа қилаётган хаёлий давлатни қуришни таклиф қиладилар. Ана, гап қаерда!” “...Мени зиёратимга келганлардан бири ўзига керак бўлган бир неча саволлардан кейин менга жиддийроқ савол борлигини айтди. «Қани, эшитайлик-чи, қандай савол экан ўзи?» – дедим. «Баъзи тоифалар, ҳозир ҳижрат қилиш фарз», - дейишмоқда. Бунга нима деймиз?», - деди. Мен унга: «Агар ҳижрат қилиш фарз бўлса, нима учун ўзингиз уни қилмай юрибсиз, демадингизми?» – дедим. «Бу нарса эсимга келмабди. Аммо у одам жуда қаттиқ туриб, шу ишни қилиш керак, деб уқтирмоқда», - деди. Мен унга шундай жавоб бердим: «Фарзи айнларни адо этишга имкон бўлса, ҳижрат фарз бўлмайди. Бу гапни аввал нима қилса, қилиб юрганлар ўзларидаги нуқсонни хаспўшлаш учун айтишади. Улар шундай қилсалар, гуноҳлари енгиллаб қолганга ўхшайди. Сизлар тушуниб олдингиз, унга ўхшаш гапларга эътибор берманглар. Бугунги кунда динда мана шу турдаги ҳаддан ошганлар бизда жуда ҳам кўп. Улардан жуда эҳтиёт бўлиш керак”.\nЮқоридаги воқеада замонамиз уламосининг фикрларини эшитдик. Энди тарихда яшаган уламолар, саҳобаларга мурожаат қиламиз. Таниқли саҳобалардан бири Абдуллоҳ ибн Абу Авфо розияллоҳу анҳу бир гуруҳ шогирдлари билан илк ҳаворижлар олдидан ўтиб қолибдилар. Унинг шогирдлари бу зотнинг кимлигини таништириб, “Бу Абдуллоҳ ибн Абу Авфо ҳазратлари бўладилар!”, дебдилар. Шунда Абу Феруз деган ҳавориж: “Агар ҳижрат қилганида, қандай ҳам яхши одам бўларди!”, дебди.\nМазкур ривоятга эътибор берсангиз, ҳаворижлар Расулуллоҳ соллаллоҳу алайҳи ва салламнинг саҳобасини менсимаяпти, ҳижрат қилмаган, деб таъна қиляпти. Шунда Абдуллоҳ ибн Абу Авфо ҳаворижларни назарда тутиб: “Аллоҳнинг душмани нима деяпти?”, деб сўрабдилар. Одамлар унинг: “Агар ҳижрат қилганида, қандай ҳам яхши одам бўларди!”, деяётганини айтишибди. Шунда, Абдуллоҳ ибн Абу Авфо: “Расулуллоҳ соллаллоҳу алайҳи ва саллам билан ҳижрат қилганимдан сўнг яна ҳижрат бор эканми?!”, деб туриб, бундай дебдилар: طوبى لمن قتلهم او قتلوه – “Улар билан курашган ёки шу мақсадда вафот қилганларга жаннат башорати бўлсин!”\nМазкур ривоятга кўра, саҳобалар ҳам ақидада адашиб кетган хаворижларни Аллоҳнинг душмани, деб атамоқда ва уларга қарши турганларга жаннатни сўраб дуо қиляпти.\nБугунги кунда ҳижратнинг йўқлигига яна бир мисол: Тобеинларнинг икки улуғ олими Убайд ибн Умайр ал-Лайсий раҳимаҳуллоҳ билан бирга Ато ибн Абу Рабоҳ раҳимаҳуллоҳ Оиша онамиз розияллоҳу анҳонинг зиёратларига борибдилар. Суҳбат давомида ҳижрат борасида сўрашибди. Шунда, Оиша онамиз розияллоҳу анҳо: “Бугун ҳижрат йўқ! Бир вақтлар мусулмонлар дини сабабли фитнага тушиб қолмаслик мақсадида Аллоҳ таолога ва Расулуллоҳ соллаллоҳу алайҳи ва салламга қочган эдилар. Энди эса Аллоҳ исломни зоҳир қилди. Бугун ҳар ким хоҳлаганча Парвардигорига ибодат қилаверади”, деганлар (Бухорий, 5/3900).\nТобеинларнинг яна бир улуғ олими Мужоҳид раҳимаҳуллоҳ таниқли саҳоба Абдуллоҳ ибн Умар розияллоҳу анҳуга: “Мен Шомга ҳижрат қилмоқчиман!”, деганлар. Ибн Умар розияллоҳу анҳу унга: “Бугун ҳижрат йўқ! Ортингга қайт!”, деганлар (Бухорий, 5/4309).\nИмом Аҳмад ибн Ҳанбал раҳимаҳуллоҳ ривоят қилишларича, Сафвон ибн Умайя розияллоҳу анҳу одамларнинг: “Ҳижрат қилмаган кимса жаннатга кирмайди! Ҳижрат қилмаганларнинг дини йўқ!”, деб юрганларнинг гапини эшитиб қолиб, “Бу ҳақида Расулуллоҳ соллаллоҳу алайҳи ва салламдан сўрамагунимча уйимга кирмайман!”, деб қасам ичибди. Бориб, Расулуллоҳ соллаллоҳу алайҳи ва салламдан сўраганларида, у зоти шариф: “Макка фатҳидан кейин ҳижрат йўқ!”, деб жавоб берган эканлар.\nЭнди иккинчи тоифа - бугунги кунда халифаликни истовчи «Ҳизбут-таҳрир» тоифасига раддия бериб ўтамиз. Ҳизбчилар шуниси билан ажралиб турадики, улар тараққиёт, кийиниш маданиятида унчалик чуқур кетмайдилар. Шунинг учун ҳам ҳизбчиларни жамиятда оддий инсонлардан ташқи қиёфасида ажратиб олиш жуда қийин. Лекин уларнинг ақидасига назар ташласак, асрлар давомида юртимизда муқим бўлиб келаётган мотуридия ва ҳанафия таълимотига мутлақ зид эканига гувоҳ бўламиз. Шу сабабли биз бу тоифага улуғ аждодимиз, мотуридия таълимотининг пешқадам вакили – Абул Муин Насафий илмий мероси орқали раддия беришни жоиз топдик.\nҲизбчиларнинг энг адашган жиҳатларидан бири шундаки, улар қазо ва қадар масаласида адашиб, Аллоҳнинг азалдан яратган тақдири бўйича ботил эътиқодни илгари сурадилар. Ҳизбчиларнинг “пешво”си бўлган Тақиюддин Набаҳоний “Исломий шахсият” китобида (Китоб махфий нашр этилган, 94-бет) шундай таъкидлаган:\nوهذه الافعال – أي أفعال الإنسان – لا دخل لها بالقضاء ولا دخل للقضاء بها، لأن الإنسان هو الذي قام بها بإرادته واختياره، وعلى ذلك فإن الأفعال الاختيارية لاتدخل تحت القضاء.\nТаржимаси: Инсон томонидан содир бўладиган феълларнинг Аллоҳнинг яратган қазосига алоқаси йўқдир ва қазонинг ҳам инсон феълларига боғлиқлиги йўқ. Чунки инсон ўз феълларини ўз иродаси ва ихтиёри билан бажаради.\nНабаҳоний ўша китобнинг 97-бетида қазо ва қадар масаласида яна қуйидагича ботил ақидасини илгари сурган:\nفتعليق المثوبة أوالعقوبة بالهدى والضلال يدل على أن الهداية والضلال هما من فعل الإنسان وليسا من الله. إذ لو كانا من الله لما أثاب على الهداية وعاقب على الضلال.\nТаржимаси: Ҳидоят ва залолатнинг мукофотлаш ва жазолаш билан боғлиқлиги шунга далолат қиладики, ҳидоят ва адашишлик феъллари инсонга боғлиқдир. Агар бу иккиси Аллоҳ томонидан бўлганида, У бандасини натижада мукофотламаган ёки жазоламаган бўлар эди.\nАбул Муин Насафий ўзининг “Баҳр ал-калом” асарида қазо ва қадар масаласини аниқ далиллар билан равон тилда очиб берган. Асарда муътазилийларга раддия берилар экан, шундай таъкидланади: Муътазилалар эътиқодига кўра, феълларнинг (у ёмон ёки яхши феъл бўлишидан қатъи назар) барчасини бандаларнинг ўзлари яратадилар ҳамда улар Аллоҳ томонидан иститоат (хоҳиш) ва қувват берилишига эҳтиёжманд эмаслар.\nНасафий “Буҳр ал-калом”да бу ботил эътиқодга раддия бериб шундай дейди: “Агар бандалар ўз амалларини (феъл) ўзлари яратсалар, Аллоҳга шерик бўлиб қоладилар. Ваҳоланки, бизнинг наздимизда, (мотуридия таълимотида) феълларни Аллоҳ яратган ва ўша феълларни Аллоҳнинг иродаси, берган иститоати билан банда бажаради. Бунга қуйидаги оятлар далилдир:\nОят маъноси: Ҳолбуки сизларни ҳам, қилиб олган бутларингизни ҳам Аллоҳ яратган-ку?!» (Соффат сураси, 96-оят).\nОят маъноси: У – осмонлар ва ернинг подшоҳлиги Ўзиники бўлган, бола-чақа қилмаган, подшоҳликда бирон шериги бўлмаган ва барча нарсани яратиб (аниқ) ўлчов билан ўлчаб қўйган зотдир. (Фурқон сураси, 2-оят).\nОят маъноси: Мана шу Аллоҳ Парвардигорингиздир. Ҳеч ҳандай илоҳ йўқ, магар Унинг ўзи бордир. У ҳамма нарсани яратгувчидир. Бас, Унга бандалик қилингиз! У ҳамма нарсанинг устидаги вакил – муҳофаза қилгувчидир. (Анъом сураси, 102-оят).\nНасафий далил келтирган мазкур оятлар «Ҳизбут-таҳрир» партиясининг юқоридаги ботил эътиқодларига қарши раддия бўлади.\nШунингдек, «Ҳизбут-таҳрир» партиясида бугунги кунда халифалик сайлаш зарурлиги ва халифасиз яшайдиган мусулмоннинг имони қабул қилинмаслиги ҳақидаги Аҳли сунна вал жамоа ақидасига зид қарашларига ҳам “Баҳр ал-калом” асарида аниқ ва лўнда раддия бериб ўтилган. Асарда таъкидланишича, пайғамбаримиз Муҳаммад соллаллоҳу алайҳи ва салламдан қуйидаги ҳадис келган:\nقال رسول الله صلى الله عليه وسلم: "الخلافة من بعدي ثلاثون سنة، ثم تصير إمارة وملكا". صدق رسول الله صلى الله عليه وسلم. (أخرجه الإمام أبو داود في سننه والإمام الترمذي في سننه).\nҲадис маъноси: Расулуллоҳ соллаллоҳу алайҳи васаллам дедилар: Мендан кейин халифалик ўттиз йил давом этади ва ундан кейин амирлик ва подшоҳликларга бўлинади. (Имом Абу Довуд ва Имом Термизий ўз “Сунан”ларида келтирганлар).\nНасафийнинг таъкидлашича, Умар (р.а.) ва Усмон (р.а.) халифалик даврлари жами 22 йил, Абу Бакр (р.а.) халифалик даври 2 йил, Али (р.а.) халифалик даври 6 йил давом этган. Ҳаммаси қўшиб ҳисобланса, Пайғамбаримиз таъкидлаб ўтган 30 йил келиб чиқади.\nДемак, мазкур далилдан кўриниб турибдики, бугунги кунда халифаликни даъво қилишлик мантиқан нотўғри ҳисобланади. Ҳозирги демократик конституцион тузумни агарда унда ислом тамойилларига зид кўрсатма ва қонунлар белгиланмаган ҳамда мусулмонлар ўз диний ибодатларига тўлиқ амал қилиш ҳуқуқи билан кафолатланган бўлса, бундай давлат хоҳ у Ўзбекистон бўладими, ҳоҳ Туркия бўладими, хоҳ Европа давлатлари бўладими, ҳеч ким “дорул куфр” деб аташига ҳаққи йўқ.\nУчинчи тоифа ҳақида тўхталадиган бўлсак, уларнинг иддаолари ғирт ақлсизликдан иборатдир. Чунки давр ўтиши билан табиийки, замон ҳам, маданият ҳам ўзгариб туради. Агарда бу дунё бирхилликка маҳкум этилганида, инсоният ҳанузгача Одам ато давридаги маданият билан ҳамоҳанг яшаб келаётган бўларди.\nАҳамият берадиган бўлсак, ҳозирда юртимизда ўтмишдаги ота-боболаримизнинг кийган кийимлари, анъаналарини тарғиб қилишга ва ҳар қандай замонавий маданиятнинг кўринишини бидъат ҳисобловчи тоифалар учраб турибди.\nМақоламизнинг аввалида бежиз инсоннинг яратилиш тарихи, унинг Аллоҳ олдида қандай даражада экани ҳақида маълумот берилмади. Чунки инсонга Аллоҳ бошқа махлуқотларидан фарқли равишда “Ақл” деган неъматни ато этган. Бугуни кундаги ҳар қандай маданият, тараққиёт маҳсули айнан инсоннинг ақл-тафаккури маҳсули ҳисобланади. Лекин ушбу тафаккур маҳсулидан унумли, оқилона истифода этиш учун ҳам инсонга озгина бўлса ҳам фаросат керак бўлади. Чунки бугунги кунда Пайғамбаримиз соллаллоҳу алайҳи васаллам даврларида қошиқ бўлмаган, деб шўрвани ҳам қошиқсиз ичаётган ва қошиқни бидъат санаётган фаросатсизлар кўпайиб кетди. Бундайларга шундай савол бергинг келади: қўлингдаги қошиқ Пайғамбар даврида бўлмаган бўлса, ичаётган таомнинг ҳам ўша даврда бўлмаган-ку! Нега уни ичаяпсан?!\nКийиниш масаласида ҳам шундай. Бугун айрим фаросатсизлар соқол қўйиш масаласида Алишер Навоий ва Амир Темурни ҳам мисол келтириб, соқол қўйганини далил келтиришади. Лекин ўзлари ҳазрат Навоийдан битта байт ҳам айтиб беролмайди, “Темур тузуклари” китобини ўқиш ҳатто тушига ҳам кирмаган. Лекин соқол қўйиш, узун иштон ва ридо кийиб юришни ўзини диндор, имонли кўрсатишда энг асосий тамойил ҳисоблайди. Илм олиш, тафаккур қилиш, жамият тараққиётига моддий ёки маънавий ҳиссасини қўшишни эса хаёлига ҳам келтирмайди. Лекин Қуръонда кийиниш ҳақида оятлар билан илм, тафаккур, ақл юритишга тарғиб қилувчи оятлар солиштирилса, қайси бири кўп экани ҳаммага аён-ку.\nЯна Абул Муин Насафийга мурожаат қиламиз. Насафий ҳазратлари “Баҳр ал-калом”да қайд этишларича, кийимнинг асл зарурати ва моҳияти шундаки, у Инсоннинг авратларини тўсиб туриши (яъни ҳайвондан ажратиб туриши) лозим. Насафий бу ерда кийимнинг ҳар қандай турини назарда тутганлар. Соқол қўйиш ҳам энг зарурий масала бўлганида аждод уламоларимиз ўз асарларида унга алоҳида банд ажратиб кетган бўлмасмиди?!\nҚиссадан ҳисса шуки, Аллоҳ мукаррам қилиб қўйган ҳазрати инсон эканмиз, ақлимизни қалбимиз билан ҳамоҳангликда ишга солиб, тафаккур қилсак ҳар бир даврда ўз замонамизнинг етук вакилига айланамиз. Ақлдан воз кечиб, юқорида келтирилган жаҳолатнинг қора тўнига бурканиб олган нодонларга қулоқ солсак, икки дунёда ҳам хору зор бўламиз(!)\nШунинг учун ҳам Имом Абу Мансур Мотуридий бобомиз “Китоб ат-тавҳид” асарида шундай хитоб қилган бўлсалар ажаб эмас: “Ақл юритишни истамаган халқнинг охир-оқибат ақл юртишидан бошқа имкони йўқдир”.\nЗамонга келсак, замон ўз ўрнида турибди. Худди ўн аср илгари қуёш ва ой, осмондаги юлдузлар қандай ҳаракатда бўлса, бугун ҳам шундай ҳаракатда. Фақат биз инсонлар Аллоҳнинг неъматларига ношукурлик қилиб яшамоқдамиз, холос. Ҳа, айнан биз ўз замонамизга, халқимизга, миллатимизга, тинчлигимизга, фаровонлигимизга ношукур бўлиб яшамоқдамиз. Бу иллатни улуғ бобомиз, шеърият мулкининг султони Алишер Навоий ҳазратлари беш аср муқаддам қуйидагича таърифлаб кетган эдилар:\nВафосиздир замон аҳли, замонда не вафо бўлғай,\nВафо аҳли булардин гар вафо истар, эрур нодон.\nШундай экан, бугунги кунда ўз замонасига бевафолик қилаётган жоҳиллардан вафо, офият, яхшилик исташлик Навоийга кўра нодонликдан бошқа нарса эмасдир. Аллоҳ ҳаммамизни Ўзи азизу мукаррам қилсин, ҳидоят йўлидан адаштирмасин!\nДин ишлари бўйича Матбуот хизмати


Маккажўхорининг пуфаксимон қоракуя касаллиги ва унга қарши кураш | AGRO-OLAM.UZ\nБош саҳифа Деҳқончилик Маккажўхорининг пуфаксимон қоракуя касаллиги ва унга қарши кураш\nМаккажўхори экинида замбуруғ, бактерия, вируслар вужудга келтирадиган касалликларнинг 70 дан ортиқ тури маълум.\nПуфаксимон қоракуя – (Ustilago maydis)(DS) Corda. Ustilago zeae Unger. замбуруғи туғдиради. Замбуруғ ҳаво орқали юқиб, маккажўхори сўтаси, попуги, пояси, барги ва баъзан илдизи бўғзини зарарлайди. Касалланган органларда оқимтир доғ ҳосил бўлиб, турли катталикдаги пуфакка айланади. Ўсимлик яхши ривожланмайди.\nКасаллик маккажўхори экилган бутун ҳудудларда учрайди. Маккажўхори ўсимлигининг 3-4 чин баргли даврида касаллик кузатила бошлайди. Механик йўл билан ўсимлик танасига етказилган зарар, яъни кесилган ёки танасида очилган қисмлардан касаллик омилининг кириши билан юқа бошлайди. Касаллик келаси йилда касалланган тупроқ ва ўсимлик қолдиқларидан юқади. Қумли ва иссиқ тупроқларда\n8 йил яшовчанлигини сақлаб қола олади. Касалликка чалинган ўсимлик қолдиқларини ейдиган ҳайвонларнинг ҳазм қилиш даражасидан тириклигини йўқотмаганлиги учун, чорва ҳайвонларидан чиқадиган гўнг билан такроран далага қайтади. Касалликнинг ривожланишида ёғингарчилик аҳамиятга эга. Ёғингарчилик ёзда бўлса, касаллик кўп кузатилади.\nЁғингарчиликдан сўнг қуруқ қуёшли ёки енгил булутли кунлар касалликнинг ривожланишига сабабчи бўлади. Қурғоқчил ҳудудларда мос бўлмаган усуллар билан амалга оширилган суғориш ҳам касалликни чақиради. Касалликнинг юқиши учун қулай иссиқлик 18-21 °C ҳисобланади. Касаллик шаклланиши бир ёки бир неча ҳафта давом этиши мумкин. Ҳаддан ташқари кўп азотли ўғит ёки қишлоқ хўжалиги ўғити фойдаланилган майдонларда кўпроқ кузатилади.\nЎсимликнинг бутун тупроқ устки қисмида: барг, поя, сўта, попук ва эркак гулларда кузатилади. Бу қисмларда бўртмалар ҳосил бўлади. Бўртмалар олдин қаттиқ порлоқ,\nкулранг оқ рангли зар билан қопланган. Ривожланган сари зар сарғаяди, устида ёрилиш юзага келади ва ичида мавжуд қора чанг шаклида споралар атрофга тарқалади. Иқлим шароитларига, турига ва ўсимликда мавжуд бўлган жойга боғлиқ бўлиб бўртма турли катталикка эга. Сўта, рўвак ва бўғимларга кўпроқ зарар етказади. Эрта даврдаги кучли юқиш ўсимликнинг нобуд бўлишига ва сўта чиқмаслигига сабабчи\nбўлади. Маҳсулотнинг сифати пасайиб, ҳосил камаяди.\nКасаллик кузатилган жойларда камида 3-4 йил маккажўхори экмаслик лозим. Алмашлаб экиш амалга оширилиши зарур. Сертификатли уруғлар ва чидамли турлардан фойдаланиш зарур. Жуда эрта ва жуда кеч экмаслик, кўп азотли ўғитдан фойдаланмаслик, чопиқ ишларини вақтида ва мувофиқ усул билан амалга ошириш зарур. Ўсимликка зарар берувчи ва маккажўхори учун созланмаган ўсимликларга\nурилиб зарар етказувчи ёмғирлаб суғориш усулидан фойдаланмаслик зарур.\nЎсимликларнинг яраланиши муҳим бўлгани учун ҳашаротларга қарши курашиш лозим. Чангсимон қоракуя халтачалари ривожланмасдан кесиб йўқ қилиниши, касалликли\nўсимлик қолдиқлари ва бўртмалари (галлар) жуда чуқурга кўмилиши ёки оловда куйдирилиши лозим.\nКасалликка қарши таъсирли кимёвий кураш усули мавжуд эмас.\nМанба: Тузувчилар: Ж.Б. Худайқулов – Тошкент давлат аграр университети Ўсимликшунослик кафедраси мудири қ.х.ф.д. профессор. Қ.К.Азизов – қ.х.ф.ф.д. катта илмий ходим, Ф.Г.Бобоев – кичик илмий ходим, Х.К.Назаров – қ.х.ф.н. доцент, Ф.Э.Юлдашев – қ.х.ф.д. доцент, Х.К.Азизов – кичик илмий ходим, Д. Еденбаев – Маккажўхори селекция ва уруғчилиги илмий тажриба станцияси қ.х.ф.н., катта илмий ходими.


Бу касбда энг муҳими маҳорат — Ishonch Gazetasi\nКорхонамизда меҳнат муҳофазаси ва хавфсизлиги бирламчи ўринда туради. Меҳнат хавфсизлигини таъминлаш ва корхонадаги ҳолатни яхшилаш чоралари доимий назоратда. Ҳамма бўлинмаларда жорий йил учун ходимлар билан ишлаш режалари тайёрлаб чиқилган бўлиб, унга қатъий амал қилишга алоҳида эътибор қаратилмоқда.\nБўлинмалар тегишли инструкция, меъёрий ҳужжатлар, меҳнат хавфсизлиги учун зарур барча ҳимоя воситалари, мосламалар, жиҳозлар ҳамда махсус кийим билан таъминланган. Тўққизта ўқув майдончаси ва 13 та техник ўқиш хонаси белгиланган талаблар асосида жиҳозланган. Уларда ходимлар малакасини ошириш ва фаолиятда хавфсизлик талабларига риоя этиш бўйича техник ўқишлар мунтазам ўтказилади. Профилактик тадбирлар иш вақтида жароҳатланиш ва шу каби кўнгилсиз ҳодисаларнинг олдини олишга қаратилган.\nҲар чоршанба куни хавфсизлик қоидаларига қай даражада риоя этилаётгани ўрганилиб, мониторинг қилинади. Аниқланган қоидабузилиш ҳолатлари жойида бартараф этилади. Қолаверса, ёнғин хавфсизлиги қоидаларининг бузилиши бўйича алоҳида текширувлар ўтказилади. Жумладан, биргина шу йилнинг ўтган даври мобайнида корхона тасарруфидаги бўлинмаларда 1904 нафар ходим иштирокида 269 та ёнғин ва аварияга қарши машқлар ўтказилди.\nМеҳнат муҳофазаси, техника хавфсизлиги, техника эксплуатацияси, ёнғин хавфсизлиги қоидаларини тушунтириш бўйича маслаҳат хоналари ташкил этилган. Бундан ташқари, ходимлар билан ҳар куни эрталаб иш бошланишидан олдин ярим соат давомида меҳнат муҳофазаси ва хавфсизлиги бўйича ўқув машғулотлари ўтказилади. Корхонада иш вақтида жароҳатланиш хавфи юқори бўлган «тор жойлар» аниқланиб, уларни бартараф қилиш бўйича тадбирлар ишлаб чиқилади.\nЯқинда ишчи-ходимларнинг ўзаро тажриба алмашинувини таъминлаш мақсадида вилоятдаги электр таъминоти корхоналарининг таъмирлаш бригадалари ўртасида касб маҳорати бўйича мусобақа ташкил қилдик. Унда ишчиларнинг биринчи ёрдам кўрсатиш, иш жойини тайёрлаш, автотранспорт ҳолати ва техника хавфсизлиги қоидаларига қанчалик амал қилишлари бўйича билимлари синовдан ўтказилди. Натижалар бўйича Питнак, Урганч ва Янгиариқ ТЭТК жамоалари фахрли ўринларни эгаллади ва жамиятнинг фахрий ёрлиқ ҳамда қимматбаҳо совғалари билан тақдирланди.\nРаҳбар ходимларнинг масъулияти, меҳнат муҳофазаси талабларининг бажарилиши устидан назоратнинг керакли даражада ўрнатилгани, ходимларнинг фидокорона меҳнати туфайли 2014 йилдан буён корхонамизда ходимларнинг иш жараёнида жароҳатланишига йўл қўйилмади.\n«Хоразм ҳудудий электр\n26 февраль – Шошилмаслик куни


Бош сахифа > Янгиликлар > ҲУРМАТ ВА ЭЪТИБОРДАН МУНАВВАР ДИЛЛАР\nНавоий вилоятида жорий йил Хотира ва қадрлаш куни ўзгача шукуҳ ва руҳда нишонланди.\nЭрта тонгдан давлат ва жамоат ташкилотлари, кенг жамоатчилик вакил-лари иштирокида Кармана туманида жойлашган Хотира хиёбонида қадр рост-лаган Мотамсаро она ҳайкали пойига гулчамбарлар қўйилиб, иккинчи жаҳон урушида жон фидо қилган юртдошларимиз хотирасига юксак ҳурмат бажо келтирилди. Муборак номлари олтин саҳифаларга битилган шаҳидлар хотираси ёдга олинди.\nБайрам арафасида мамлакатимиз Президенти Фармони ва қарори асосида вилоятда истиқомат қилаётган 51 нафар иккинчи жаҳон уруши иштирокчиси қутланиб, уларга бир марталик пул мукофоти, Юртбошимизнинг табриги ҳамда эсдалик қўл соати тантанали равишда топширилди.\nШундан сўнг асосий байрам Навоий шаҳри марказидаги маданият ва истироҳат масканида ташкил этилган ҳарбий ватанпарварлик боғида давом этди. Ҳарбий боғда саф тортган жангавор техникалар юртимиз мудофаа салоҳия-тининг амалий намоёни бўлиб, барчанинг кўз ўнгида Иккинчи жаҳон уруши даврида халқимиз кўрсатган жасоратнинг тимсоли сифатида гавдаланди.\nЁш авлод учун эса бу мўъжаз майдон мардлик ва жасурлик, ботирлик маскани бўлиб қолди.\nБу йилги байрамнинг ҳарбий сайилга айланиб кетганлиги эса ёшу қари қалбларида ватанпарварлик туйғуларини янада юксалтирди.\n— Бугун тинч ва осойишта юртда яшаётганимиздан хурсандмиз. Аввало, шу кунларга етказганига шукур. Бахтиёр фарзандларни кўриб, уларнинг қувончини ҳис этиб, уруш номинг ўчсин жаҳондан дегим келади. Бу машъум уруш қанчадан-қанча юртдошларимизнинг ёстиғини қуритди. Халқимизга қанча азият етказди, — дейди Кармана тумани “Уйрот” маҳалласида яшовчи иккинчи жаҳон уруши қатнашчиси Ялла бобо Равшанов. — Ёшларимизга бу дориломон кунларнинг қадрига етиш кераклигини ҳамиша уқтираман. Дунёмиз тинч бўлсин, деб дуога қўл очаман.\nБу йилги байрам нуроталикларнинг ёдида абадий қоладиган бўлди. Шу куни табаррук Нурота заминида янгидан қад ростлаб, фойдаланишга топширилган Хотира хиёбони ва Мотамсаро она ҳайкали иккинчи жаҳон урушида мардлик ва жасорат кўрсатган юртдошларимизга юксак эҳтиром рамзи бўлди.\nҚўли гул қурувчилар, уймакор усталар меҳнати билан 2 миллиард 200 миллион сўм маблағ эвазига барпо этилган ушбу мажмуанинг “Хотира китоби”да иккинчи жаҳон уруши жанггоҳларидан қайтмаган нуроталик шаҳидларнинг исми шарифи битилди.\nДарҳақиқат, инсон шаъни улуғланган, меҳнати қадр топган юртимизда кексаларни эъзозлаш, уларга эҳтиром кўрсатиш асрлар оша давом этиб келаётган ҳамда қон-қонимизга сингиб кетган муқаддас қадриятдир.\nХотира ва Қадрлаш куни ҳам том маънода халқимиз, айниқса, ёшларимиз онгу шуурида ўтганларни ёд этиш, фахрийларни қадрлаш, ўзаро меҳр-оқибат ка-би инсоний фазилатларни қарор топтиришга хизмат қилиб келмоқда.\nТадбирларда вилоят ҳокими К.Турсунов иштирок этди ва сўзга чиқди.\nКўрилганлар сони: 2641


Гуруч нега қимматлади?\n01 июл 2022, Тошкент вақти: 07:12\nОсиëнинг бепоëн сарҳадларида гуруч нон каби азиздир.\n“Танганинг орқаси” дастурининг бу галги сони бугун кўпчилик ўзбекистонликлар оғзининг учида турган кундалик гап – бозорлардаги қимматчилик, аниқроғи гуруч нархи ошиб кетгани мавзуига бағишладик.\n“Гуручнинг энг яхшисини 1200-1300 сўмга олар эдик. Май ойига келиб гуручлар нархи бирдан кўтарилиб кетди. Ҳозир “Аланга” гуручи 3000 сўмдан, тушириб 2600га олса бўлади”.\nБу Тошкент бозорларидаги шу кунлардаги нарх.\nДастурнинг бу галги сонида ошсевар ўзбекнинг тўй мавсуми арафасида гуруч нархи нега кутилмаганда икки баравардан кўпроққа ошди, бунинг ортидаги сабаблар нима, бу маҳаллий жараëнми ëки глобал кўламдаги озиқ-овқат бўҳронига боғлиқми,Ўзбекистонда гуруч нархининг келажакда пасайишини кутиш мумкинми, деган саволларга биргаликда жавоб излаймиз.\n2008 йил бошидан жаҳон бўйлаб асосий озиқ-овқат маҳсулотлари, хусусан, гуруч ва буғдой нархи кескин кўтарилиб бормоқда. Бундан эса йўғон чўзилиб, ингичка узилмоқда. БМТ, Жаҳон банки, Халқаро валюта жамғармаси ва Жаҳон озиқ-овқат ва қишлоқ хўжалиги каби халқаро ташкилотлар жараëн шу тарзда давом этаверса, дунëда 100 млн одамнинг очлик гирдобига тортилишидан бонг урмоқда.\nЖаҳон озиқ-овқат ва қишлоқ хўжалиги ташкилотининг Осиë бўйича мутасаддиси Дидерик де Влишаувер гуруч ва буғдой нархининг қимматлаши ортида бир неча сабаб ëтганини айтади.\n“Биринчи сабаб, Австралиядаги даҳшатли қурғоқчилик каби табиий офатлардир. Ўзбекистонда ҳам бу йил қуруқ келмоқда ва бу сув муаммоси билан қўшилиб, вазиятни оғирлаштиради. Табиий офатлар бозордаги маҳсулот, хусусан, гуруч нархига дарҳол таъсир кўрсатадиган биринчи омилдир. Иккинчи сабаб, жаҳон бозорида нефть нархининг тинимсиз кўтарилиб бораëтганидир. Бугун бир баррел нефть нархи 135 долларга етди. Қишлоқ хўжалигида ерни ағдаришдан то ҳосилни манзилига етказишга қадар ëнилғига муҳтож бўлгани боис, нефть нархининг мислсиз ошиб бораëтгани қишлоқ хўжалик маҳсулотларини ҳам қимматлаштирмоқда. Асосий\nозиқ-овқат маҳсулотлари нархининг ошаëтгани ортидаги яна бир сабаб, масалан, гуруч ва унга эҳтиëж ошган сайин улар захираларининг бўшаб бораëтганидир. Оладиган кўпайиб, сотадиган камайса, талаб ва таклиф ўртасидаги мувозанат маълум муддатга бузилади”,- дейди Дидерик де Влишаувер.\nЯна асосий мавзуимиз - Ўзбекистон бозорларида кейинги бир-икки ҳафта ичида гуруч нархининг икки баравардан кўпроққа ошиши мавзуига қайтамиз.\nТошкент бозорларида гуруч сотаëтганлардан бундай қимматлаш сабабини суриштирдингизми, деб сўраймиз Тошкентда яшовчи суҳбатдошимиз Ҳилола опадан.\n“Сотадиганларнинг айтишича, Туркманистон чегарасига гуруч кўп ўтаëтган эмиш. Улар гуруч эвазига бензин бераëтган эмиш. Шуни ҳисобига қиммат дейишяпти. Энди бизлар ҳам аниқ маълумотларни билмаймиз. Кейин қурғоқчилик бўлиб бу йилги ҳосил ҳам яхши эмас экан, деган хабарлар бор. Олдин Тошкентга беш камазда гуруч туширилар экан. Ҳозир бор-йўғи бир камаз гуруч келаëтган экан. Шунинг учун гуруч устида жанжал-тўполон экан. Ўшанининг ҳисобига ҳам бозорларда гуруч нархи ошиб кетган экан”,- дейди Ҳилола опа.\nХўш, тошкентлик уй бекаси тилидан эшитганимиз изоҳда қанчалар асос бор? Тошкент, қолаверса, Ўзбекистон бозорларининг аксариятида Хоразм ва Қорақалпоғистонда етиштириладиган гуруч сотилади. Сиз тарафда етиштириладиган гуруч нархи нега бундай кутилмаганда ошиб кетди, деб сўраймиз хўжайлилик фермер Қубай Ортиқовдан.\n“Қорақалпоғистон Вазирлар Кенгаши “шоли экилмасин”, деган қарор чиқарган. Апрель ойи бошида умуман шолига ихтисослаштирилган туманларда ҳам шоли экилмасин, деб қарор чиқарган. Бу қарор газеталарда чиқмади ва бизга ҳам кўрсатилмади. Лекин қарор туман ҳокимларига жўнатилган. Бу қарор гуруч нархини сунъий тарзда осмонга кўтариб юборди”,- деди Қ.Ортиқов.\nХоразмлик фермер Отаназар ака воҳада етиштирилаëтган гуруч нархининг кескин кўтарилишини сув танқислиги ва захирадаги эски ҳосилнинг таги кўриниб қолгани билан изоҳлайди.\n“Ҳамма жойимиз тақир ва қуруқ. Йиғилиш бўлса ҳам, гап гапирса ҳам ҳаммаси ëлғон гап. Шоли бўлади, бу бўлади, деган гапларга ишониб юрманглар. Мана, пахта экдик. Пахтамизга ҳам сув йўқ, бошқа жойимизга ҳам сув йўқ. Қовун-тарвузларимизнинг ҳаммаси қуриб ëтибди. Эски ҳосил аста-секин тугаб бораëтгани маълум. Бундан 10-15 кун олдин бозорда авангард гуруч 800 сўм эди. Аланга гуруч 1000 сўм эди. Ҳозир авангард 1800-2000 сўм, аланга эса 2000-2500 сўм”,- деди Отаназар ака.\nХоразм фермерлар уюшмаси вакили Воис Қурбонов ҳам сув муаммоси сабаб гуруч экишнинг камайиш эҳтимоли бозордаги нархга таъсир қилаëтганини тан олади.\n“Сув муаммоси бўлиб турганда экишни бошлашди. Энди шолининг кейинги тақдирини бир ойдан кейин биламиз. Балки сув танқислиги нарх ошишига сабаб бўлгандир. Балки камроқ шоли экилар. Сув бўлмаса шоли экиш қийин-ку”,- деди Воис Қурбонов.\nҚорақалпоғистонлик фермер Қубай оға Ўзбекистон бозорларида гуруч нархи кескин ошиши ортида иқтисодий диверсия ҳам турган бўлиши мумкинлиги ҳақидаги гап-сўзларни ҳам тилга олади.\n“Тўғри, Туркманистонга бир ҳафтача бўлди, ҳозир тўхтади. Бундан аввал Туркманистонга ҳар куни шоли ўткаришган. Шовот билан Хўжайлидан ҳар куни 500-600 тонна шолини ўтказиб юборганлар. Буни кимлар қилаëтганини тушуниб бўлмайди. Ахир чегараларимизга бошчилик қиладиган одамлар бор, МХХ ходимлари бор. Демак, бу кимларгадир керак бўлиб қолган. Туркманистон ҳозир гуручли бўлиб қолди. Халқнинг айтишича, тахминан 10.000 тоннадан ортиқ шоли ўтиб кетган. Бу 15 кун ичида ўтиб кетган. Буни энди иқтисодий диверсия деймизми, бошқа деймизми, билмадим”,- дейди Қубай оға.\nЭшитганимиз каби тўю маъракасини ҳам, ҳафталик ошини ҳам, асосан, Хоразм гуручига дамлайдиган ўзбекистонликлар бозоридаги нархнинг ошиши ортидаги сабаблар талайгина. Бунда маҳаллий ҳукуматларнинг шоли экишни тақиқлашию сув танқислиги ва катта миқдордаги контрабанда жараëнлари қоришиб кетган.\nЖаҳон озиқ-овқат ва қишлоқ хўжалиги ташкилотининг Осиë бўйича мутахассиси Дидерик де Влишаувер сўзларига кўра, гуруч нархининг жаҳон миқëсида ошиб бориши яқин келажакда тўхташи мумкин. Зотан, бу йил гуруч экспорт қилувчи Таиланд ва Вьетнам каби давлатларда ҳосилнинг жуда мўл келиши кутилмоқда.\nАйни пайтда, мутахассис фикрича, ҳозирги қимматчилик қишлоқ хўжалигини ривожлантиришга кучли туртки бериши мумкин.\n“Биз асосий озиқ-овқат маҳсулотлари нархининг кўтарилгани йиллардан бери эътиборсиз қолиб келаëтган қишлоқ хўжалиги соҳасига ҳам маҳаллий ҳукуматлар, ҳам халқаро ташкилотлар томонидан катта сармоялар ëтқизилишига олиб келади, деган умиддамиз. Қолаверса, хусусий фермерлар ҳам нархи кўтарилиб кетган гуруч ва буғдой каби маҳсулотларни кўпроқ экиб, кўпроқ ҳосил олишдан манфаатдорлигини сезмоқда ва бу ҳам яқин келажакда бозорда бу маҳсулотлар кўпайиб, нархлар барқарорлашувига олиб келиши мумкин”,- дейди Дидерик де Влишаувер.\nАммо хоразмлик фермер Отаназар ака Жаҳон озиқ-овқат ва қишлоқ хўжалик ташкилоти мутасаддисининг бундай оптимизмига бошқа мамлакатларда ўрин бордиру, фақат Ўзбекистонда эмас, деган фикрда.\n“Бу чет эл фермерларида бўлиши мумкин, лекин Ўзбекистон фермерларида эркинлик йўқ. Ўзбекистонда фермерлар эркинлиги бор, дегани ëлғон гап. Ким менга имкон берса, мен ўзимни хоҳишим бўйича маккажўхори экардим, халққа манфаатли бўладиган шоли экардим, буғдой экардим. Лекин бунга имкон йўқ. Бунга имкон беришмайди. Устимиздан назорат катта. Режаларни мажбурий сингдириш ҳолатлари бор. Бизда ўз қўлингизни ҳеч қачон бўш қўймайди”,- дейди Отаназар ака.\nХўжайлилик фермер Қубай оға ҳам Ўзбекистонда ҳамма фермерга ҳам шоли етиштиришга рухсат берилмаслиги, бу сердаромад тармоқ ҳукуматдорлар монополиясига айланганини айтади.\n“Бизда ҳозир: “Крутой фермер шоли экади, шоли экиб пахтани ўхшатиб бажаради, ахмоқ фермер пахта экади, жонини қийнаб ишлаб юраверади”, деган мақол пайдо бўлган. “Крутой фермер” манфаатдор шахсларнинг ака-укалари, оға-инилари, тоға-жиянлари деган гап. Шолидан қўлга нақд пул тушади-да”,- деди Қубай оға.\nЎзбекистон бозорларидаги бўшаб бораëтган эски шоли ҳосилининг нархи ошиб, сув танқис келган жорий йилда янги ҳосилнинг қандай бўлиши қоронғу бўлиб турган бир пайтда оддий ўзбекистонлик ошсеварлар имкон қадар гуруч ғамлаш пайида экани айтади дастуримизни бошлаб берган тошкентлик Ҳилола опа.\n“Энди иложи борича 5-10 килограмм қилиб олиб қўяяпмиз. Буëғига об-ҳаво ҳам иссиқ. Сақлаш ҳам муаммо. Ортиқча олиб қўядиган даражада жамғармамиз ҳам йўқ”,- деди Ҳилола опа.


«Барселона» бош мураббийлигига фаворит номзод маълум бўлди\nБарселонаАяксРоналд КуманЭрик тен Хаг\n«Барселона» бош мураббийи Роналд Куман ўрнини «Аякс» устози Эрик тен Хаг эгаллаши мумкин.\nCatalunya Radio хабарига кўра, тен Хагнинг иш услуби Жоан Лапортга ёқади. Клуб президенти бош мураббий Куманни истеъфога чиқарса, унинг ўрнига айнан Эрик тен Хагни таклиф этмоқчи. У номзод мураббийлар ичида фаворит сифатида айтилмоқда.\nҚайд этилишича, 2017 йилдан буён «Аякс» устози сифатида фаолият юритаётган нидерландиялик мураббий ҳам «Барса»дан таклиф тушса, кўриб чиқишга тайёр. Амстердам клуби кейинчалик ўз футболчиларини «Барса»га трансфер қилиш учун ҳам тен Хагни қўйиб юборишга қарши бўлмайди.\nМаълумот учун, «Барса» Ла Лигада 7 ўйиндан кейин 12 очко билан 9-ўринни эгаллаб турибди.


Ўзбекистон Россиядаги мигрантлар бўйича тузилган рўйхатда...\n18.02.2018 07:06 0 978\nРоссиянинг «Aif.ru» сайти мамлакатга энг кўп келувчи мигрантлар рўйхатини эълон қилди. Унга кўра, Ўзбекистон рўйхатнинг 3-ўрнини эгаллаган.\nМаълум бўлишича, Россияга Ўзбекистондан келган мигрантлар сони ҳозирда 57 999 нафарни ташкил этади. Рўйхатнинг биринчи ўрнини Украина эгаллаган бўлиб, мигрантлар сони 136 989 нафардан иборат. Иккинчи ўриндан эса Қозоғистон Республикаси ўрин олган.\nКейинги ўринларни Тожикистон, Арманистон, Қирғизистон, Молдова, Озарбайжон давлатлари ҳам ўрин эгаллаган.\nРоссия муҳожир мигрант


Шукрулло: 'Ёзувчидан қоладигани гап эмас, мерос, асар...' - BBC O'zbek\nНавбатдаги қаҳрамонимиз ўзбекистонлик таниқли адиб Шукрулло:\nФото муаллифлик ҳуқуқи uznet.biz\nImage caption Таниқли адиб Шукрулло Ўзбекистон халқига Янги йил тилаклари билан...\nШукрулло: "Кечаётган 2011 йилда ҳаётимда жуда бир катта янгилик, ўзгариш айтишим қийин. Негаки, умр энди охирига қараб кетяпти, 90 га кирдик. Бир рўзғорни тартибга солиш фурсати етди. Шунинг учун ҳам, қилган ишларимни сарҳисоб қилиб, "Мен нималар қилдим, арзийдиган нарсалар борми-йўқми, ўшаларни бир тартибга солиб, кўзимнинг очиқлигида нашр қилсам," деган ниятда бу йил асосий вақтим 10 жилдлигимни йиғишга кетди. Ёзувчидан қоладиган нарса - гап эмас, ёзувчидан қоладиган нарса - мерос, асар! Мана, бу йил Худога шукр, беш жилд китобим чиқди. Бу - чоп эттирмоқчи бўлган 10 жилдлигимнинг ярми..."\nЎзбекистонлик таниқли адиб Шукрулло билан суҳбатимизнинг тўлиқ матнини тинглаш учун плейерни ўйнанг:\nНавбатдаги қаҳрамонимиз "Аср" гуруҳининг яккахон хонандаси Абдулазиз Карим:\nImage caption Таниқли хонанда Абдулазиз Карим Ўзбекистон халқига Янги йил тилаклари билан\nАбдулазиз Карим: "Кечаётган 2011 йилдан, албатта, мамнунман. Ижод соҳасида қилинган шунча саъй-ҳаракатлар зое кетмади, деб ўйлайман. Чунки янги-янги қўшиқлар устида ишлаш жараёни кетмоқда. Энди, уларни келгуси йилга олиб қўйганман, десам ҳам бўлади. Чунки янги йилда ўзим мўлжаллаб юрган янги мусиқий альбомимни чиқариш ниятида юрибман. Унда ҳар хил мавзудаги қўшиқлар бор, она Ватан ҳақида, инсоннинг ҳиссиётлари ҳақида, севги-муҳаббат борасида...Мен ҳозир сизга бутун альбомим ҳақида маълумот беролмайман. Чунки бу - ўзимнинг ижодий сирим. Ўйлайманки, баҳони албатта мухлисларимиз беришади ва буни, энди, вақт кўрсатади..."\nТаниқли хонанда Абдулазиз Карим билан суҳбатимизнинг тўлиқ аудио матнини тинглаш учун плейерни ўйнанг:\nИлк қаҳрамонимиз Ўзбекистон Халқ артисти, эл севган санъаткор Обид Юнусов:\nImage caption Эл ардоқлаган санъаткор Обид Юнусов Ўзбекистон халқига Янги йил тилаклари билан...\nОбид Юнусов: "2011 йил жуда баракали йил бўлди, десам ҳам бўлаверади. Гарчи аллақачон нафақага чиқиб кетган бўлсам ҳам ҳеч қўйишмайди денг, кинодан қўйишмайди. “Қўйинглар энди, мен қариб қолдим, юролмайман, ҳасса билан зўрға юраман”, десам, - “Ўрнингизга дублёр юрса ҳам, сизни кинога оламиз”, дейди. Бошқалари эса, “Юрдирмаймиз”, деб ҳам олиб ётишипти, қўйишмайди. Мен, “Нима, ўлиб қолмасидан олдин олиб қолайлик деяпсизларми”, деб ҳазиллашиб ҳам қўяман баъзан. “Йўқ, энди, Обид ака, кераксиз”, дейишади. Мен эса, “Керак бўлганим учун раҳмат, дунёда керак эканман-ку”, дейман. Дунёда инсон керак бўлиб юриши лозим доим. Керак бўлиб юрганимга минг-минг шукурлар айтаман, денг...".\nТаниқли актёр Обид Юнусов билан суҳбатимизни тинглаш учун плейерни ўйнанг:\nОбид Юнусов: 'Керак бўлиб юрганимга минг-минг шукурлар айтаман'


«Ошин» – 1983 йилда Японияда суратга олинган кўп қисмли фильм. Бош ролларда Нобуко Отова, Юко Танака, Аяко Кобаяси ва бошқалар ўйнаган.\nФильмда далада ишлайдиган аëллар машаққати ҳикоя қилинади. Фильм Ўзбекистонда намойиш қилинганидан кейин мавсумий далада ишлайдиган хотинларни Фарғонада “ошин”, деб айтиш расм бўлди.\nФермер ва ëзувчи Раҳимжон Раҳматнинг Фарғонада кунлик ëки мавсумий ишлайдиган аëллар ҳақидаги туркум ҳикояларини “Элтуз” ўқувчилари эътиборига ҳавола қиламиз. Ҳикоядаги воқеалар бизнинг кунларимизда бўлиб ўтади.\nЎтган куни ошинларимдан бири телефон қилди: “Амаки, иш борми? Иш топиб беринг! Пул тугади!”\n– Данғарада пайпоқ тўқишда ишлаётгандингиз-ку. Нима бўлди? Ишни тўхтатдингизми?\n– Э, ака, бормай қўйдим. Бўлмади. Сизда иш борми? Иш топиб беринг. Мошларингизни уйга олиб келиб олдингизми?\n– Яхши. Эртага келинглар икки киши.\n– Нима иш қиламиз?\n– Олмани саралаймиз. Ловия елпийсизлар.\nОшинимнинг исми Бахтигул.\nБахтигул ўзи тенгқур шериги билан эрталаб уйимга етиб келди.\nҲаво илиқ эди. Ишни бошладик. Ўзим ҳам ишладим. Ишни олма сарлашдан бошладик.\n– Чиригини алоҳида идишга соламиз, бутунини яшикка жойланглар. Олма картошка эмас, нозик мева, бутун олмани жойлаётганларингда бир-бирига урилиб заха емасин, – деб тушинтирдим уларга.\n– Нега Данғарада ишламай қўйдингиз. У ерда пайпоқ тўқишда ишлардингиз, а?- сўрадим Бахтигулдан.\n– Э, амаки, у ер ёқмади, бошида яхши тўлаймиз, деб алдаб, охирида яхши пул бермади.\n– Неча сўм олардингиз?\n– Бошида яхши тўлаймиз, кунига эллик олти минг сўмдан оласизлар деди, ойлик беришга келганда йигирма етти минг берди.\nНега кам? – десак “Кейинги ойга қўшиб берамиз”, деди. Кейинги ойга яна алдади, яна йигирма етти минг берди. Бунақа пулга ишлаб бўладими, кўпчилик хотинлар ишдан бўшаб кетди,- деб тушинтирди Бахтигул.\n– Йўл кира ва овқат пулини ишхона тўлармиди?\n– Э, қаерда тўлайди? Ёнимиздан сарфлардик.\nБерган ойлигидан йўлкира ва овқат пулини чиқариб ташласак,биласизми қанча қоляпти? Ўн бешмингдан сал ошяпти, холос. Бор-е,ишламайман, деб у ердан чиқиб кетдим,- деб тушинтирди Бахтигул.\n– Бошқалар ўшанча ойликка ишлаб юрибдими? Жуда оз-ку. Ундан кўра кўчада перашка пишириб сотсангиз кўпроқ пул топасиз, – дедим мен.\n– Мажбур ишлаб юрганлар бор. Лекин кўпчилик икки ой ишлаб, алданганини сезгач, ишдан чиқиб кетяпти,- деди суҳбатдошим.\n– Менимча,- деб тушунтирдим Бахтигулга, – янги ишга келганларни яхши пул тўлаймиз, деб ваъда бериб, охирида алдаш уларнинг, яъни тадбиркорнинг иш услуби бўлса керак. Алданганини сезган ишчи ишдан бўшаб кетса, янгилар ишга киради. Токи улар ҳам алданганига ишонч ҳосил қилгунча икки ой эшакдек ишлайди. Ҳозирги замонда нима кўп? Ишлайман, уч-тўрт сўм пул топаман деган қизлар, жувонлар кўп. Демак, ишлашга талабгорлар керагидан ортиқ кўп бўлгани учун тадбиркор шунақа алдовни ўйлаб топган.\nАлбатта, тадбиркор билан иш бўйича келишувларинг оғзаки бўлган, ўртада меҳнат шартномаси имзоланмаган, шундай бўлгач алдайди-да сизларни, яна кимни алдасан.\n– Билмасам. Балки шундай қилгандир. Тадбиркор ҳеч ким билан сиз айтган шартнома имзоламайди, – деди Бахтигул руҳсизгина.\nБахтигул ва унинг Иқболой, Саодат, Маърифат ва Мамлакатхон исмли шериклари илгари кўп марта даламга ишлагани келганди. Улар ўзларини битта бригада деб, ҳар доим бирга ишга борарди.\nШу ошин аёлларнинг ҳам ҳозирги тақдири билан қизиқдим. Уларнинг ҳаммаси шаҳардан иш топиб, дала ишига бормай қўйганди. Меҳнатимизни қилган ошинларга яхши пул тўлаймиз, лекин биздаги иш мавсумий, доимий эмас, ҳар куни иш топилмайди.\n– Иқболой нима иш қиляпти? Оқсариқ, гавдаси кичкина, абжир аёл бор эдик-ку,- сўрадим Бахтигулдан.\n– Иқболой ҳозир ишламаяпти. Ишлаёлмайди. Эри уриб жинни қип қўйган. Эри ёмон эди. Ишламасди. Хотинини урарди. Иқболой опа ишлаб топган пулни олиб қўйиб ароқ ичарди. Иқбол опа уйидан чиқолмайди.Сочларини ёйиб, бир нимадан қўрққандек уйнинг бурчагига, кўрпаларнинг ортига, ҳар хил латталарнинг орасига беркиниб, олиб ўзи билан ўзи гаплашиб ўтиради. Баъзан “Ўғлим келди!” деб кўчага югириб чиқаркан. Ўғли йўқ. Битта ўғли бор эди коллежда ўқийдиган, дадаси ёмонроқ урган экан, ўзини осиб ўлдирганига беш-олти йил бўлди.\n– Оббо. Ёмон иш бўпти-ку! Иқболой чаққон, ширинсухан ва кўркам аёл эди, айниқса, кўзларининг доим кулиб туриши чиройли эди.\nҲозир Иқболойга ким қараяпти. Эри ёнидами?- деб сўрадим Бахтигулдан.\n– Эри қаердан қарайди? Кетворган қаёқадир. Ўзи у Иқбол опанинг уйида яшарди. Ҳозир бутунлай кетворди. Қишлоғи қўшни туманда эди,- деб тушинтирди Бахтигул.\n– Маърифат билан Саодат яхши юрибдими? Икковиям баланд бўйли, кўркам аёллар эди, яхши ишларди?- сўрадим Бахтигулдан.\n– Маърифат ҳозир ишламайди, бир жойда ўтириб қолган, оёғи ишламай қолди, Фарғоналарда банисада ётиб келди. Тузалмади. Унинг ўрнига коллежни битирган қизи ишга чиқяпти. Аясини ўша боқяпти. Унинг ҳам эри алкаш, дангаса, ишёқмас. Эркакка ўхшаб ишлаб пул топмайди. Саодат опа эса Росияга ишга кетворди. Қариндошлари ўша ёқда экан.\nЎтган куни иккита ошин ишлатдим. Иккиси ҳам бўй етган қизини эрга узатмоқчи. “Тўй куни аниқ эмас, баҳорда бўладими, ёзда бўладими, билмадим”, дейди ошинлардан бири.\nИккинчи ошин ҳам қачон тўй бўлишини аниқ билмайди.\n– Камларимиз бор ҳали, – дейишди улар.\n– Куёв томон учта уйни бўшатиб қўйди, шуни тўлдиришим керак. Битта пардасининг ўзи фалон миллион экан. Гилами ундан қиммат. Мебелни нима қиламан? Кир ювадиган мошина, яна алламбалолар олишим керак экан. Тўйдан кейин анча кун куёвникига сомса, кабоб, ош, манти ташишим ҳам керак экан. Бунча камни қаердан битираман? Бошим қотиб бўлди,- деди ошинларимдан ёши каттароғи.\nУнинг алкаш эри ўн йиллар илгари маст ҳолатда бетон ариққа калла ташлаб ўлган, учта боласини ўзи катта қилади.\nОшин айтган тўй харажатларини эшитиб мен қўрқиб кетдим, шунча нарсага пулни қаердан топаман. Менда ҳам бўй етган қиз бор.\nБечора ошин қора меҳнат қилиб топган пулига қанақа қилиб қизини узатволар экан.\nТўйларимиз турган-битгани юрак ўйноқ қиладиган ташвиш-ку. Маънавиятчилар, маърифатчилар, маҳаллачилар, аёл қўмитачилар, нега маиший ҳаётимиздаги бидъатларни, ёмон одатларни ислоҳ этмайсизлар?\nСизларнинг бевақт ўтказиладиган беҳисоб тадбирларингдан ҳеч қандай фойда йўқ-ку.\ndata-title="Далада ишлаб эрини боқаëтган хотинлар" data-description="<!-- wp:paragraph --> <p>«Ошин» - 1983 йилда Японияда суратга олинган кўп қисмли фильм. Бош ролларда Нобуко Отова, Юко Танака, Аяко ..." data-image="https://eltuz.com/wp-content/uploads/2020/11/rasm429683.jpg" data-url="https://eltuz.com/kozqarash/215957/" data-services="facebook,odnoklassniki,twitter,telegram" data-counter="ig">\nФантастика: Ўзбек ҳожилари шайтон рамзи сифатида Каримов ҳайкалига тош отди\nАлбатта, бу Туз деган рассомнинг хаëл маҳсули, холос. Аслида ўзбекистонлик ҳожиларнинг шайтонга тош отгани мана бундай кечди. Шу йил ...\nЕр Ойдан, Қуёшдан ажралиб қолса, у йўқ бўлиб кетади. Буни билиш учун астроном бўлиш шарт эмас. Лекин Ўзбекистон мисолида ...


2. ЗИЁКОР АЁЛ\n3. ТАРИХНИ АНГЛАШ - ЎЗЛИКНИ АНГЛАШ\n4. Тараққиётимизнинг беш йилга мўлжалланган устувор йўналишлари белгилаб берилди\n5. ТАФАККУР ХАЗИНАСИ\nУйчи туманидаги таълим муассасаларида ўқувчилар ўртасида китобхонликни тарғиб қилиш борасида бир қатор ибратли ишлар амалга оширилмоқда.\n6. АЪЛО БАҲОЛАНДИ\n7. Изланувчан ва ташаббускор педагог\nШаҳло Абдуллахонова ҳам ана шундай изланувчан ва ташаббускор педагог сифатида обрў қозонган.\n8. ЭЪТИРОФ БЕЖИЗ ЭМАС\n9. "ИМКОН-ШОУ"ДАН ИМКОНИЯТ\nАслида мактаб "Имкон-шоу"сидан энг кўп манфаат топган унинг иштирокчилари ва уни томоша қилган ўқувчилар дейиш мумкин. Чунки, у қуйи синф ўқувчиларига ҳам янги билим ва кўникмаларни ўзлаштириш имкониятини яратди.\n10. УЧ АВЛОД УЧРАШУВИ\nПоп туманидаги 38-умумий ўрта таълим мактабида она тили ва адабиёт фани ўқитувчиси Малоҳат Умарова ташаббуси билан "Уч авлод учрашуви" бўлиб ўтди. Мазкур учрашувдан сўнг мактаб кутубхонаси китоб жамғармаси 30 та бадиий адабиёт намунаси билан бойиди.\n11. ҲАМКОРЛИК САМАРАСИ\n12. ИЛМ-У ҲУНАР ЙЎЛИДА\n13. Минг шогирднинг устози\n14. МУЛОҚОТ ИЗЛАНИШГА ЧОРЛАЙДИ\n15. НАВБАҲОРЛИК МУАЛЛИМА


2 октябрь куни юртимизда қандай об-ҳаво кутилмоқда? - Zamin.uz\nГидрометеорология хизмати маркази эртага, 2 октябрь куни қандай об-ҳаво кутилаётганини маълум қилди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шимоли-шарқий 7-12 м/с тезликда эсади. Ҳарорат кечаси 2-7 даража илиқ, кундузи 20-25 даража иссиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража илиқ, кундузи 18-23 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 18-23 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 20-25 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 5-10 даража илиқ, кундузи 18-23 даража иссиқ бўлади.\nРеспубликанинг тоғли ҳудудларида ҳаво ўзгариб туради, республиканинг тоғ олди ва тоғ ҳудудларида ёмғир ёғади, баланд тоғли ҳудудларда қорга айланиши мумкин. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади. “Замин” янгиликларини “Одноклассники”да кузатиб боринг\n19-09-2020, 13:30, Ўзбекистон\n24-05-2019, 15:23, Ўзбекистон\nЭртага Ўзбекистонда ҳаво ҳарорати 32 даража иссиққача кўтарилади\n2-05-2019, 13:58, Ўзбекистон


Донишмандлардан бири шундай дебди: «Ҳар кунги бажарган ва бажара олмаган амалларинг, бесамар ўтган вақтинг сенга кўрсатиб турилса, бой берган вақтингни ўйлаб, ғам-ғуссага ботардинг. Лекин Аллоҳ таоло шундай бир тадбир қилиб, сени бу ҳолни кўришдан маҳрум этди. Тасалли ва таскин учун дунёнинг балою офатлари орасига лаззат ва завқни жойлаб, сени ана шу лаззат ва завқ билан машғул этди. Агар билсанг, аслида дунё қалампирдан ҳам аччиқроқ. Бироқ ҳар нарсани билгувчи Зот уни шу тариқа ширин нарсалар билан қориштириб қўйди. Дунёнинг сабабларини сифатлашга уринган одамни Ўз ишлари билан ҳоритди. Дунёнинг ажойиботлари ўткир бир воиз айтган таъсирли сўзлардан ҳам кўпдир».\nДарҳақиқат, дунё гўзал ва ширин. Дунё ҳирси ҳамма нарсадан устундир, у инсонни битмас-туганмас орзу-ҳаваслар сари етаклайди. Инсон сўнгсиз орзу-ҳавасларга берилади, аммо ҳеч қачон уларнинг охирига етолмайди. Қанча топиб-тутмасин, барибир қаноатланмайди.\nҲикоят қилинишича, бир кун Расулуллоҳ (соллаллоҳу алайҳи васаллам) қўлларига учта таёқ олдилар. Бирини олдиларига, иккинчисини ёнларига қўйдилар. Учинчи таёқни эса узоқ бир ерга отиб, шундай дедилар: «Манави олдимдаги – инсон, ёнимдагиси - ажал. Анави узоққа отганим эса орзу-ҳавасдир. Инсон ўзидан жуда узоқларда бўлган орзу-ҳавасларга етишмоқчи бўлиб, узлуксиз ҳаракат қилади. Лекин ажал яқинроқ бўлгани учун, инсон орзу-ҳавасга етишмасдан аввал ажал унинг ёқасидан олади».\nРивоятларда келади, халифа Ҳорун ар-Рашид ўз замонасининг пири бўлмиш Шақиқ Балхий ҳазратларини тез-тез зиёрат қилиб турар экан. Ана шундай зиёратларнинг бирида ҳазрати Балхий халифага шундай дебдилар:\n– Тасаввур қил, саҳрода ёлғиз қолгансан, ташналикдан ўлай деб турибсан. Аммо бир қултум сув бўлса, ҳаётингни сақлаб қолиш мумкин. Шу пайт кимдир келиб, «Сув сотаман», деса, нимангни берган бўлар эдинг?\n– Нимани сўраса, бераман. Ундай пайтда пул ҳақида ўйлаб ўтирмайман, – дебди халифа.\n– Агар ўша одам бир қултум сув учун бутун бойлигингнинг ярмисини сўраса ҳам берармидинг? – сўрабдилар ҳазрат.\n– Албатта берардим, – дебди халифа.\n– Яхши, ярим бойлигингга бир пиёла сув сотиб олиб, ичдинг. Энди тасаввур қил, бироз вақт ўтиб, ўша сув таҳоратингни танг қилди, аммо сен уни чиқара олмай қолдинг. Табибларинг ҳам сени даволай олишмади. Сўнг яна кимдир келиб, «Қолган бойлигингни ҳам берсанг, мушкулингни осон қиламан» деса, рози бўлармидинг?\n– О, бундай азобдан қутулиш учун боримни беришга ҳам розиман, тузалсам бўлди, – дебди халифа.\nШунда Шақиқ Балхий дебдурлар: «Ундай бўлса, эҳтиёт бўл. Бир пиёла сувни ичишгаю, сўнг уни чиқариб ташлашга арзийдиган бойлигингга ишонма, у билан мағрурланма!»\nЯна бир ривоятда ҳам, мол-дунёга ишонмаслик, унга бино қўймаслик, мол-дунёнинг ўткинчилиги ҳақида ҳикоя қилинади.\nБир куни халифа Валид ибн Абдулмаликнинг ҳузурига Авс қабиласидан бир неча киши келди. Уларнинг орасида бир кўзи кўр киши ҳам бўлиб, халифа ундан: «Кўзингга нима бўлган?» деб сўради.\n«Эй амирул мўъминин! – гап бошлади у киши. – Менинг молу дунёим, аёл ва бола-чақаларим кўп эди. Қабиланинг энг бой одами эдим. Мол-дунё ва аҳлимни олиб, қавмим яшайдиган жойдан четроқдаги водийга бориб, ўша ерда яшамоқчи эдим. Аммо катта сел келиб, бор нарсамни оқизиб кетди. Биргина туям ва эндигина туғилган чақалоғим омон қолди, холос. Бир пайт туя ҳам қоча бошлади. Боламни ерга қўйиб, туямни тутмоқчи бўлдим. Узоқ кетмаган эдим, бола чинқиргандек бўлди. Қарасам, чақалоқнинг бошини бўри ғажиётган экан. Уни қутқаришга энди кеч эди. Яна туянинг изидан кетдим. Энди етган эдим, юзимга бир тепиб қолди. Афт-башарам қонга тўлди. Кўр бўлиб қолдим. Хуллас, бир кечада оиласиз, бола-чақасиз қолдим. Молу дунём сувга оқди, кўзим кўр бўлди».\nДунё ҳаёти ва мол-дунё ҳақида улуғлардан Бишр Хофий шундай дебдурлар: «Ким Аллоҳдан дунёлик истаса, ҳисоб-китоб куни Аллоҳнинг ҳузурида кўпроқ туришни хоҳлаган бўлади, чунки бойлигини керакли жойга ишлатмаса, узундан-узоқ ҳисоб беради».\nАбу Ҳозим айтадилар: «Дунёда севинтирувчи бирон нарса йўқки, кетидан хафа қилувчи бир нарса келмаса».\nМолик ибн Динор айтадилар: «Дунё ҳаётида қўлга кирита олмаган нарсаларинг учун қанчалик ачинсанг, охират тушунчаси қалбингдан шунчалик ўчирилади».\nБу дунёда моли омонат, ўзи меҳмон бўлмаган бирон киши йўқ. Шундай экан, улуғларнинг сўзларидан ибрат олиб, ўткинчи дунёнинг алдамчи жилвасига алданмайлик, яхши ва эзгу амаллар қилайлик, атрофимиздаги инсонларга қўлимиздан келганича ёрдам кўрсатайлик. Аллоҳ таоло барчамизга маҳалла-кўй тинчлиги, юрт равнақи учун хизмат қилиб, охиратда улкан ажру савобларга етишишни насиб этсин!\nУмар ибн Хаттобдан (р.а.) ривоят қилинади. Бу зот:..\nИнсон ҳаёт кечирар экан ҳазил мутойиба билан кўнгл..\nБир киши Иброҳим ибн Адҳамнинг олдига келиб: “Эй А..\nҲар бир иши айни ҳикмат бўлган ва ҳар бир ишга қод..\nРивоят қилинишича Сулаймон ибн Абдулмалик ҳажга ке..


Таваллуд топган сана: 24 sentyabr 1896 йил\nВафот этган сана: 29 noyabr 1975 йил\nСергей Степанович Канаш (1896-1975) — селекция ва пахта уруғчилиги соҳасидаги совет олими.\n1923 йил Ўрта Осиё давлат университетини тамомлаган. 1932-1941 йиллар у тажриба муддатини ўтовчи, ёрдамчи, селекция бўлими мудири, илмий бўлим бўйича директор ўринбосари, 1942-1958 йиллар олим Туркистон селекция бекати директори (1960 йилдан Ўзбекистон қишлоқ-хўжалиги вазирлиги Селекция ва пахта уруғчилиги илмий тадқиқот институтида) лавозимларида ишлайди.\n1960-1965 йиллар Пахта селекцияси ва уруғчилиги илмий-тадқиқот институти директори, 1965-1968 йиллар институтнинг генетика бўлими мудири.\nКасалликларга чидамли, юқори толали маҳсулдор пахтанинг бир қанча олий навлари муаллифи.\nПахта селексиясининг назарий ва услубий масалаларини ишлаб чиққан. У механизация қайта ишловига ва терим учун мос навларни кўпайтиришга катта эътибор қаратган. Пахтанинг кўплаб юқори маҳсулдор ва юқори терим навларининг муаллифи. Унинг раҳбарлиги остида саноатга пахтанинг маҳаллий навлари чиқарилиб, жорий қилинган — узунлиги ва толаларнинг чиқиши билан фарқ қилувчи 8517, 8582, 8427, шунингдек, С-460 сезиларли ҳосилдорлиги ва ғўзачидамлилиги билан ифодаланади. Мамлакатимизда ва дунёда у илк бор Gossypium уруғи доирасида чатиштиришларнинг турлараро масофасини амалда қўллаган ва назарий жиҳатдан фойдаланиш мувофиқлигини исботлаб берган. Вилт ва гуммоз каби касалликларга чидамлиликка эга саноат навларини ишлаб чиқариш учун ёввойи турлардан фойдаланишни биринчилардан белгилаган.\nБутунжаҳон қишлоқ хўжалик фанлар академияси академиги (1948). Ўзбек ССР чинакан аъзоси (1952).\nЎзбек ССР (1944) ҳамда Тожик ССРда (1946) хизмат кўрсатган фан ва техника арбоби. СССР Давлат мукофоти лауреати (1941). 2 та Ленин, 4 та Қизил Меҳнат Нишони орденлари, Халқ хўжалиги ютуқлари кўргазмасининг Катта олтин медали ва бошқа медаль ва фахрий ёрлиқлар билан тақдирланган. Ўзбек ССР ФА ҳақиқий аъзоси (1952). 100 дан ортиқ илмий меҳнатлари нашр этилган.


ТАВАККУЛ – ТАНБАЛЛИК ЭМАС » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » ТАВАККУЛ – ТАНБАЛЛИК ЭМАС\nТАВАККУЛ – ТАНБАЛЛИК ЭМАС\n2-07-2020, 13:45 admin Мақолалар 86\nАллоҳ таоло Қуръони каримда мўминларни: «…Парвардигорларигагина (барча ишларида) таваккул қиладиган» Анфол сураси, 2-оят) дея сифатлайди. Бу жиҳатдан «Биз мўминмиз», дея оламизми?\nШу ўринда Ҳожар онамизни эслайлик. Иброҳим алайҳиссалом фарзанди Исмоил билан аёли Ҳожарни узоқ шаҳардан Маккага келтирдилар. У даврда Макка Каъба, масжид, уйлар, кўчалар, дарахтлар, қудуқлар ва бирор жон бўлмаган диёр эди. Агар ёш хотини ва суюкли фарзандини шундай жойга ташлаб келиш юклатилса, қай биримиз бу ишни қила оламиз? Жавоби маълум.\nИброҳим (алайҳиссалом) шундай қилдилар. Ҳожар онамиз қўрқиб сўради: «Бизни кимга ташлаб кетяпсиз?» Иброҳим (алайҳиссалом) жавоб бердилар: «Аллоҳга». «Ундай бўлса розиман, Аллоҳ бизни зое қилмайди» деди ҳазрат Ҳожар.\nБиз таваккулда қайси даражадамиз? Умуман олганда таваккул нималигини биламизми? Таваккулчи айримлар даъво қилганидек, «ҳеч иш қилмай ризққа интизор бўлиб ўтирадиган, сафарда дўстсиз ва озуқасиз юрадиган кимса» эмас. Бу тоифа одамлар танбаллигини: Агар сизлар Аллоҳга ҳақиқий таваккул қилганингизда оч кетиб, тўқ қайтадиган қушдек ризқланган бўлур эдингиз» (Имом Термизий ривояти) ҳадиси шарифи билан ҳаспўшламоқчи бўлади. Мазкур Ҳадисдан бундай маъно чиқариш хато. Қуш ҳам ўз маконида ризқ кутиб ўтирмайди, балки бунинг учун ҳаракат қилади. Яъни, таваккул сабабларни тарк этиш билан бўлмайди!\nБир киши пайғамбар (алайҳиссалом) ҳузурларига келиб сўради: «Эй Аллоҳнинг Расули, туямни боғлаб сўнг Аллоҳга таваккул этайми ёки уни уз ҳолига қуйиб таваккул килайми? Расулоллох (соллоллоҳу алайҳи ва саллам) жавоб бердилар: «Туянгни боғла, сўнг таваккул эт!» (Имом Термизий ривояти).\nҲазрат Умар ( розияллоҳу анҳу) айтади: «Бирортангиз: «Эй Аллоҳ, менга ризқ бер», деб ўтирмасин. Чунки осмондан олтин ёки кумуш ёғмайди, лекин Аллоҳ баъзи инсонларни баъзи инсонлар сабабли ризқлантиради.»\nДеҳқон ерга буғдой сепсаю, ишлов бермаса, уйлаганидек ҳосил ололмайди, камига таваккулчиликни даъво этади.\nЙилни ўйин-кулгу билан ўтказган талаба имтиҳондан йиқилади ва «Мен Аллоҳга таваккул қилган эдим», дейди.\nКир кийимларни ювиш учун тўплаб, «Аллоҳга таваккул қилдим» деб\nўтираверадиган аёлнинг кирлари ўзи тозаланиб қолмайди.\nДемак, таваккул банданинг ўзидан лозим ишларни, яъни сабабларни бажариб, натижани Аллоҳ таолога ҳавола килишидир.\nАлбатта, сабабларнинг ўзигагина суяниб қолиш ҳам тўғри эмас. Кўпинча деҳқон ерга ишлов беради, ўгит солади, уруғ экади. Бироқ тўсатдан офат келади, ҳосилига ҳашарот тушади.\nЁки ота ҳасталанган боласини яхши табибга олиб боради.ҚКиммат дорилар ичиради. Аллоҳга тақдир килиб, ажали етган булса, хастага хеч нарса ёрдам бермайди ва вафот этади.\nЁҳуд шифохонада икки бемор бор. Хасталиги, шифокори, давоси битта. Лекин бири тузалмайди, иккинчиси шифо топади.\nИкки биродор тижорат дўкони очади. Ҳар бирида мол хам, салохият ҳам етарли. Бирок бирининг ишлари юриб кетади, иккинчисиники, аксинча.\nСабабни бажариш, юқорида айтилганидек вожиб. Аммо ҳосилни саломат қилувчи, касалга шифо, талабага нажот берувчи Аллоҳдир. Ҳамма сабабларни қилиб, бундан Ҳақ амрига буйсунишни қасд этса, бундай амал ибодат булади.\nНавоий шаҳар «Орзу» МФЙ отинойиси Г.Усмонова\nИБРОҲИМ АЛАЙҲИССАЛОМ ДУОЛАРИ\nФарзанд тилаш дуоси... ...\nАллоҳ чин тавба қилувчи бандаларини яхши кўради: “Албатта, Аллоҳ (шунгача ...\nЗамзам нима маънони англатади?\nАбдуллоҳ ибн Аббос розияллоҳу анҳумодан ривоят қилинади: Расулуллоҳ соллаллоҳу ...


Қозоғистонда 16 ёшли қиз отасидан ҳомиладор бўлиб қолди\n16:58 / 17.08.2015\nШарқий Қозоғистон вилоятида ота ўзининг катта қизини зўрлади ва кичкинасига тегажоғлиқ қила бошлади. Мактабда ўтказилган тиббий кўрик чоғида унинг катта қизи ҳомиладор эканлиги аниқланди.\nАйтилишича, оилада 5 нафар қиз бўлган. Оила қишлоқда анча тартибли ва тинч-тотув рўзғорлардан бири ҳисобланар, қизлар эса мактабда ҳам, маҳаллада ҳам яхши таассурот қолдиришар эди.\nАммо катта қиз 16 ёшга тўлгандан сўнг у отаси томонидан зўрланди. Отаси қизини ўз кирдикорларини сир сақлашга мажбур қилиб, турли йўллар билан қўрқитиб келди.\nTimes.kz нашрига маълум бўлишича, бу инсон 3 йил мобайнида ўз қизини зўрлаб келган. У эса қўрққанидан ҳеч кимга оғиз очмаган. Жазосиз қолаётганини кўрган ота 15 ёшли иккинчи қизини нишонга олганида унинг қўрқинчли сири очилиб қолди.\nМактабда ўтказилган тиббий текширув чоғида опа-сингиллардан каттаси ҳомиладор бўлиб қолганлиги тасдиқланди. Шунда қиз отасининг ишлари ҳақида гапириб беришга мажбур бўлди. Молекуляр-генетик экспертиза унинг сўзларини исботлади.\nҚизларнинг онаси турмуш ўртоғининг қилмишларини билгач, чинакам фожиани бошдан кечирди. У суддан эрига нисбатан энг оғир жазони қўллашни сўради.\nСуд ҳукми билан эркак 17 йиллик қамоқ жазосини оғир тартибли колонияда ўтайдиган бўлди.


Қаршининг “Насаф” легионери Драган Черан ўйинларига бир назар\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қаршининг “Насаф” легионери Драган Черан ўйинларига бир назар\t12:09, 02 ноябрь\t“Насаф” жамоаси сафига иккинчи даврадан келиб қўшилган сербиялик легионер футболчи Драган Черан кейинги пайтларда ўзининг мазмунли ва фойдали ўйинлари билан мамлакатимиз футбол ишқибозларининг назарига тушди.\nКелинг, Драган Чераннинг ўтказган ўйинларига бир назар ташлайлик.\nДраган шу пайтгача жамоамиз сафида чемпионат доирасидаги учрашувларда 11 марта майдонга тушди. Ўзбекистон Кубоги баҳсларида эса 3 марта.\nЧемпионат доирасидаги 11 учрашувда 10та гол киритди. Шулардан биттаси пенальтидан.\nКубок баҳсларида эса 3 учрашувда 1та гол киритди. Драган Черан жамоамизнинг 10та голига ҳаммуаллифлик ҳам қилди. У жамоамизнинг сўнгги ўтказган кетма-кет икки учрашувида майдонни голсиз тарк этмаяпти.\nДраган жамоамиз сафидаги ўтказган 14 учрашувида 3 марта огоҳлантириш олди. У жами 996 дақиқа майдонда ҳаракат қилди, шундан 792 дақиқаси чемпион баҳсларига тегишлидир.\nЭсингизда бўлса, у дастлаб жамоамиз таркибида Ўзбекистон Кубогининг чорак финалининг “Насаф” – “Андижон” 2:1 жавоб учрашувида майдонга тушган эди.\nМиллий чемпионат доирасидаги унинг биринчи расмий учрашуви эса “Шўртан” – “Насаф” 0:3 учрашуви саналади. Ушбу учрашувда у ўзининг дастлабки голини 69-дақиқада киритган эди.\nТабиатан мулойим ва ҳазилкаш футболчимиз жамоамиз учрашувларида фаол ва тажаввузкор ўйин кўрсатиб, рақибларимиз ҳимоячилари ҳамда дарвозабонларини доим таҳликага солиб келмоқда. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Футбол


Lotinchada 4 август 2021, 21:32 Сиёсат Жаҳон\nНигерияда қароқчилар 80 нафар мактаб ўқувчиси эвазига 194 минг доллар талаб қилишди\n8 июль куни Нигериянинг Кадуна штатида бир гуруҳ мактаб ўқувчиларини ўғирлаб кетган қароқчилар қолган 80 нафар ўқувчини қўйиб юбориш учун 80 млн наира (тахминан 194 минг доллар, ҳар бири учун 1 млн наирадан) миқдорида пул талаб қилишди. 25 июль куни 28 нафар мактаб ўқувчиси озод этилган эди. Гаров пули тўланганлиги номаълум. Айтилишича, дастлаб, қароқчилар бутун гуруҳни озод қилиш учун 60 млн наира (150 минг доллар) талаб қилишган.\nТАССнинг ёзишича, сўнгги ойларда Нигерияда университетлар ва мактабларга талабаларни тўлов эвазига қўлга олиш учун уюштирилган ҳужумлар тез-тез учраб турмоқда. Мавжуд маълумотларга кўра, жорий йилнинг бошидан буён мамлакатнинг турли ҳудудларида мингдан ортиқ талаба ва мактаб ўқувчилари ўғирланган. Маҳаллий ҳукумат март ойидан бери Нигерия шимолидаги 1,5 мингдан ортиқ мактабни ёпган, болалар эса тинчроқ жойлардаги бошқа таълим муассасаларига ўтказилди. Шу билан бирга, амалдаги университетлар ва мактабларда хавфсизлик чоралари кучайтирилди. — ТАСС.\nЛиван Исроилга қарата учта ракета учирди\n«Ливандан Исроил ҳудудига учта ракета учирилди. Улардан иккитаси Исроил ҳудудига қулади, биттаси чегара устидан ўта олмади. Бунга жавобан Исроил армияси артиллерия бўлинмалари Ливан ҳудудини ўққа тутди», дейилади хабарда. Таъкидланишича, Исроил томондан ракета ҳужумлари натижасида қурбонлар бўлмаган. Кейинроқ, Исроил мудофаа кучларининг яна бир бор Ливан чегарасидаги қўшимча нишонларга зарба бергани айтилмоқда.\nБундан аввал, 20 июль куни Ливандан Исроилга ракета ҳужуми уюштирилган эди. Ракеталардан бирини «Темир гумбаз» ҳаво ҳужумидан мудофаа тизими ушлаб олган, иккинчиси эса аҳоли яшамайдиган жойда портлаган.\nБеларус ҳукумати 2025 йилгача Россия билан интеграцияни чуқурлаштиради\n2021−2025 йиллар учун Беларус сиёсатининг асосий йўналиши Иттифоқ давлати доирасида Россия билан икки томонлама интеграцияни чуқурлаштириш бўлади. «Aсосий вектор — миллий манфаатларга мос равишда Иттифоқ давлати доирасида Россия Федерацияси билан икки томонлама интеграцияни чуқурлаштиришдир», — дейилади ҳужжатда. Дастурда Россия билан интеграциянинг асосий мезонлари бизнес учун тенг шароитларни таъминлаш, энергия истеъмоли, бозорларга чиқиш, давлат харидларида иштирок этиш ва молиявий воситалардан фойдаланиш деб белгиланган.\nБеларус, шунингдек, ЕОИИда товар, хизмат, капитал ва ишчи кучининг тўсиқсиз ва чекловларсиз эркин ҳаракатланишини таъминлайдиган тўлақонли иқтисодий иттифоқ тузишни режалаштирмоқда.\nЧехияда иккита йўловчи поезди тўқнашди. Ўнлаб одамлар жароҳатланган\nЧехия ғарбида Милавце қишлоғи яқинида иккита йўловчи поезди тўқнашди. CТК агентлигининг хабар беришича, икки киши ҳалок бўлди. 40 га яқин йуловчи жароҳатланган, улардан етти нафарининг аҳволи оғир деб баҳоланмоқда. Яна 31 киши енгил тан жароҳати олган.\nZаpadni expres (Мюнхен ва Прага ўртасида) ва оддий йўловчи поездининг тўқнашуви 4 август куни эрталаб соат 8 ларда Домажлице ва Ближеёво ҳудудида содир бўлган. Транспорт вазири Карел Гавличекнинг дастлабки маълумотларига кўра, тезюрар поезд семафорнинг тақиқловчи сигналини ўтказиб юборган.\nНью-Йоркда эмланиш тўғрисидаги сертификатлар талаб қилинади\nНью-Йоркда август ойидан бошлаб фақат COVID-19'га қарши эмланганларга умумий овқатланиш жойлари, спорт заллари ва концертларга киришга рухсат берилади. Бу ҳақда шаҳар мэри Билл де Блазио маълум қилди. Талаб 16 августда жорий этилади, лекин бундай муассасаларда текширувлар 13 сентябрда бошланади ва қоидабузарлар жаримага тортилади.\nAРнинг таъкидлашича, Нью-Йорк бундай чекловларни жорий қилишга қарор қилган биринчи йирик шаҳар бўлди. Расмий маълумотларга кўра, шаҳар аҳолисининг (18 ёшдан катта бўлган) қарийб 66 фоизи эмланган. — АР.\nCентябрдан бошлаб Германия кекса ёшдагилар ва хавф ости гуруҳида бўлганларга коронавирусга қарши вакцинанинг учинчи дозасини таклиф қила бошлайди. Бундан олдин қайси вакцина билан эмланилганидан қатъи назар, Pfizer/BioNTech ёки Moderna вакциналари қўлланилади.\nУкраина МДҲнинг космик бўйича битимдаги иштирокини тўхтатишга қарор қилди. Космосни биргаликда ўрганиш ва ундан фойдаланиш тўғрисидаги битим Минскда 1991 йил 30 декабрда имзоланган бўлиб, 2019 йил май ойида бекор қилинган.\nҚирғизистон собиқ президенти Aсқар Aкаев Россиядан ватанига қайтиш нияти борлигини маълум қилди. «Бу менинг ватаним, ота-боболаримнинг ватани. Мен, албатта, кўчиб ўтишни хоҳлардим», — деди Aкаев. Aскар Aкаев Қирғизистонни 1991 йилдан 2005 йилгача бошқарган, давлат тўнтариши натижасида лавозимидан четлатилган. Шундан сўнг у Москвага жўнаб кетди ва ҳамон ўша ерда яшаб келмоқда.\nЖССТ сентябрь ойининг охиригача ревакцинацияга мораторий жорий этишни таклиф қилмоқда. Бу йил охиригача бутун дунё бўйлаб етарли миқдордаги одамларга дастлабки вакцинани етказиб бериш учун қилинмоқда.\n3 август куни Хитойда 96 та коронавирус инфекцияси билан касалланиш янги ҳолати аниқланди. 2 август куни ушбу кўрсаткич 61 нафарни ташкил этган. Юқтириш ҳолатлари Цзянсу, Хунань, Хубэй, Шаньдун, Юньнань, Хэнань ва Фуцзянь провинцияларида қайд этилган. Мутахассислар кўрсаткичнинг ўсиши «Дельта» штаммининг тарқалиши билан изоҳламоқдалар.\nAҚШ 60 дан ортиқ мамлакатларга 110 млндан ортиқ COVID-19'га қарши вакциналарини хайрия сифатида жўнатди.


Байрам нафаси / ADOLAT ижтимоий-сиесий газетаси\nВақт деганлари югурик. Ҳадемай яна бир йил поёнига етади. Янги йил байрамига тайёргарлик аллақачон бошлаб юборилганини шаҳар кўчаларидаги реклама экранларида намойиш этилаётган турфа маҳсулот (хизмат)лардан, дўкону супермаркетлар ойнавандига чизилган оппоқ қор парчалари, Қорбобо, Қорқиз, арча ва совғалар ўрами тасвирларидан билса ҳам бўлади. Бозор ва савдо марказларида ташкил этилган махсус расталарда арчалар, безаклар, ўйинчоқлар сотилаётгани бежиз эмас — биз кутган байрам яқин. Ҳаммамиз хурсандчилик билан нишонлайдиган байрамлар орасида эса Янги йил айёмининг ўзига хос ўрни бор. Бу байрам каттаю кичикка — барчага бирдай қувонч бағишлайди.\nШу ўринда таъкидлаш жоизки, бир йилда Ер қуёш атрофида 940 миллион километр йўлни босиб ўтади (бу секундига 40 километр демакдир), янада аниқроқ айтганда, биз яшаётган сайёра қуёшни 365 кун 5 соат 48 дақиқа 46 сонияда бир марта тўлиқ айланиб чиқади. Ушбу вақт мобайнида тўрт фасл яна такрорланади. Демак, муайян астрономик ритмда, коинот ва табиат қонуниятлари асосида рўй берадиган жараён, яъни йил алмашинуви — биз шоду хуррамлик билан нишонлайдиган сана, бу – Янги йил байрами.\nАнъанага кўра, юртдошларимиз байрам дастурхони учун ноз-неъматлар, фарзандларига атаб совғалар сотиб олиш баробарида янги йил календарларини ҳам харид қилишади. Чунки хонадонимизда осиғлиқ турган муҳим саналарни, байрамларни, дўсту биродарларимизнинг таваллуд кунларини ёдга солувчи, иш столимизда ҳам бажариладиган юмушларни режалаштириб олишда кўмакчига айланган календарларни янгисига алмаштириш лозим бўлади.\nШу сабаб бу гал қанақа календарлар сотувга чиқарилгани кўпчиликни қизиқтиради. Тақвим бўйича инсонга содиқ жонивор саналган ит йилига навбат келади. Газета дўкони пештоқига осиб қўйилган календарларни синчковлик билан томоша қила туриб, беихтиёр ит йили омад, бойлик келтирар экан-да деган тўхтамга келади одам. Бунга сабаб, янги йил календарларнинг аксариятида итнинг сурати, доллар, олтин тангалар акс эттирилган. Футбол ишқибозлари учун “Russia 2018” деб ёзилган ва копток, ўтказиладиган жаҳон чемпионати рамзи туширилган календарлар ҳам бор.\nУлардан бирини танлаш мушкул эмас, аммо календарни харид қилиб, деворга ёпиштиришдан олдин миллий менталитетимизга, болалар тарбиясига, қолаверса, турмуш тарзимизга нечоғли мослиги ҳақида ўйлаб кўрсак, фойдадан холи бўлмайди. Ахир календарь дегани чирой бағишлаш учун уйимиз ёки ишхонамиз деворига шунчаки ёпиштириб қўйиладиган оддий плакат эмас. Унда ҳаётимизда ҳам ўз аксини топадиган йил ойларга, ойлар эса ҳафталар ва кунларга ажратилиб кўрсатилади, байрамлар кўзга ташланиб туриши учун алоҳида рангда берилади.\nБугунги кунда календарлар китобча, журнал, совға ва реклама альбомлари, йиртма ва варақлама жадвал, плакат ва бошқа шаклларда нашр этилмоқда. Турли ташкилот ва муассасалар, тадбиркорлик субъектлари махсус календарлар чиқариш орқали ўз салоҳиятини намоён этиб, ҳамкорлари ва мижозлари билан алоқаларни мустаҳкамлашга интилаётгани ҳам бежиз эмас. Масалан, варақлама календарларнинг биринчи ва охирги саҳифаси, яъни муқовасидан тортиб, ички саҳифаларигача ойлар билан бирга рекламалар ҳам жойлаштирилмоқда. Бунда бевосита ёки билвосита фойда (даромад) олиш мақсади кўзланиб, маҳсулотлар (иш ва хизматлар) тўғрисида маълумотлар берилади.\nХулоса ўрнида айтганда, янги — 2018 йилда иш столимиз устига қўйиладиган ёки деворга ёпиштирадиган календарлар йил, ой, ҳафта ва кунлар ҳисобини юритиш тизими бўлгани боис мазмунан бой, шаклан чиройли, кишига эстетик завқ берадиган кўринишда бўлиши мақсадга мувофиқдир.\nКўнгилларга қувонч бағишлаётган обод манзиллар...\nЯқинда Ўзбекистон Ёшлар иттифоқи ташаббуси билан бир гуруҳ ёшлар Бўка туманида бўлиб, туманда амалга оширилаётган ислоҳотлар билан танишдик....\nЛоқайдликдан қачон халос бўламиз?...\nИнсон туғилибдики, у ўсиб-улғайишга, ўзини англашга ҳаракат қилади. Эсини танигач эса “бу меники” дея ўз буюмига эгалик қила бошлайди....


ЎзА - Игорь Шувалов: Ўзбекистон иқтисодиёти улкан имкониятларга эга\n23.08.2017 20:45 Чоп этиш версияси\nЎзбекистон Республикаси билан Россия Федерацияси ўртасидаги ҳамкорлик кенг кўлам касб этган. Президентимиз Шавкат Мирзиёевнинг жорий йил апрель ойида Россияга давлат ташрифи барча соҳалардаги алоқаларни янги босқичга кўтарди. Ўзаро ташрифлар фаоллашди.\nРоссия Федерацияси Ҳукумати раисининг биринчи ўринбосари Игорь Шувалов мамлакатимизга ташрифи доирасида ўтказилган учрашувлар ҳақида ЎзА мухбирига қуйидагиларни сўзлаб берди:\n– Мамлакатларимиз Президентлари ўртасида дўстона муносабатлар қарор топган. Россия Федерацияси ҳукуматига Ўзбекистон билан ўзаро манфаатли барча лойиҳаларни қўллаб-қувватлаш ва амалга ошириш бўйича кўрсатма берилган.\nЯқинда мен Иқтисодий ҳамкорлик бўйича Ўзбекистон – Россия ҳукуматлараро комиссиясининг Россия томонидан раиси этиб тайинландим. Буни жуда муҳим ва масъулиятли вазифа, деб биламан. Чунки Ўзбекистон буюк тарих ва улкан иқтисодий салоҳиятга эга, Марказий Осиёдаги йирик мамлакат.\nЎзбекистон Республикаси Президенти Шавкат Мирзиёев билан учрашувда мамлакатларимиз учун бирдек манфаатли, истиқболли лойиҳалар муҳокама қилинди.\nЭнергетика соҳасидаги ҳамкорликни янада кенгайтириш, хусусан, синтетик ёқилғи ишлаб чиқариш масалаларига эътибор қаратилди. Ўзбекистон, Россия, Жанубий Корея, Хитой каби мамлакатлар иштирокидаги кооперацион лойиҳалар ҳам бизда катта қизиқиш уйғотмоқда.\nЭкспорт ҳажмини ошириш учун темир йўллардан фойдаланиш имкониятларини кенгайтириш масалалари муҳокама қилинди. Ўзбекистон мева-сабзавот маҳсулотлари Россия бозорига етказиб берилмоқда. Биз Россияда ушбу маҳсулотларга бўлган талаб юқорилигини инобатга олган ҳолда мазкур йўналишдаги ҳамкорликни янада ривожлантириш ниятидамиз. Бунинг учун экспортчи корхоналарга кенг имконият бериш, божхона ва фитосанитария хизматлари ўртасидаги алоқаларни мустаҳкамлаш бўйича ишлар олиб борилмоқда.\nШунингдек, фан-таълим йўналишидаги ҳамкорликни кенгайтириш масалаларига ҳам эътибор қаратилди.\nТашриф давомида Тошкентнинг қадимий, айни пайтда замонавий бозорларидан бирида бўлдик. Ўзбекистонда бозорлар фақат савдо мажмуаси эмас, улкан маданият маскани ҳамдир. Россияда ҳам шундай бозорлар ташкил этишни истардик.


Хитойда "келажак транспорти" синовдан ўтказилди\n08:56 / 03.08.2016\nХитойда портал ёки ер усти автобуси деб номланувчи TEB-1 автобусининг синови ўтказилди. Автобус конструкцияси унинг остидан бошқа автотранспортнинг ўтишига имкон беради.\nМаҳаллий ОАВга иқтибос келтирган ҳолда РИА “Новости” ахборот агентлиги маълум қилишича, "келажак транспорти" деб эътироф этилаётган автобуснинг синови Хэбэй вилоятидаги Циньхуандао шаҳрида ўтган. Автобус узунлиги 22 метрни, эни 7,8 метрни ва баландлиги 4,8 метрни ташкил қилади.\nАвтобус шундай лойиҳаланганки, у икки четидаги устунларда йўл четига ўрнатилган махсус рельсларда ҳаракатланади. Автобус эни унинг остидан икки полосадаги автотранспортнинг ўтишига имкон беради ва шу тариқа тирбандлик келтириб чиқармайди.\nТаъкидланишича, автобус ўз ичига 300 йўловчини сиғдира олади.\nавтобус Хитой синов


3 октябрь, 2018, 22:04\n“Хотира-79” – “Нурафшон” учрашувининг якунида тажовузкор хатти-ҳаракат амалга оширгани учун майдондан четлатилган “Хотира-79” жамоаси футболчиси Д. Тўхтибоев 3 та учрашувга дисквалификация қилинди.\n“Нурафшон” – “Локомотив-БФК” учрашувининг 86 дақиқасида тажовузкор ҳатти-ҳаракатлар амалга оширгани учун майдондан четлатилган “Нурафшон” клуби футболчиси О. Ҳакимжонов 3 та учрашувга дисквалификация қилинди.\n“Нурафшон” – “Локомотив-БФК” учрашувининг 86 дақиқасида тажовузкор ҳатти-ҳаракатлар амалга оширгани учун майдондан четлатилган “Локомотив-БФК” клуби футболчиси С. Ғуломов 4 та учрашувга дисквалификация қилинди.\n“Истиқлол” – “Шўртан” учрашувининг 75 дақиқасида тажовузкор ҳатти-ҳаракатлар амалга оширгани учун майдондан четлатилган “Шўртан” жамоаси футболчиси М. Маматхонов 4 та учрашувга дисквалификация қилинди ва унга нисбатан 1 миллион сўм миқдорида жарима белгиланди.\n“Динамо” – “Андижон” учрашувининг 67-дақиқасида тажовузкор ҳатти-ҳаракатлар амалга оширгани учун майдондан четлатилган “Андижон” футболчиси Ф. Мираҳматов 2 та учрашувга дисквалификация қилинди ва унга нисбатан 500 000 сўм миқдорида жарима белгиланди.\nЎзбекистон кубоги (аёллар)\n“Пахтакор W” – “Локомотив W” учрашувининг 69 дақиқасида тажовузкор хатти-ҳаракат амалга оширгани учун майдондан четлатилган “Локомотив W” жамоаси мураббийи Ф. Муротов 4 та учрашувга дисквалификация қилинди ва унга нисбатан 5 миллион сўм миқдорида жарима белгиланди. Агар шундайҳолат яна такрорланса, “Локомотив” клубига мураббий масаласини қайтадан кўриб чиқиш тавсия қилинади.\n“Сўғдиёна W” – “Бухоро W” учрашувининг 72-дақиқасида жиддий қоида бузарлик учун майдондан четлатилган “Сўғдиёна” футболчиси З. Қобулова 2 та учрашувга дисквалификация қилинди.\n“Қизилқум” – “Қўқон-1912” учрашувининг 89 дақиқасида тажовузкор хатти-ҳаракат амалга оширгани учун майдондан четлатилган “Қизилқум” жамоаси футболчиси Д. Усмонов 2 та учрашувга дисквалификация қилинди ва унга нисбатан 500 000 сўм миқдорида жарима белгиланди.\n“Навбаҳор” – “Металлург” учрашувининг 65 дақиқасида тўпсиз ҳолатда рақибига оёғи билан зарба бергани учун майдондан четлатилган “Металлург” жамоаси футболчиси С. Қобилжонов 2 та учрашувга дисквалификация қилинди ва унга нисбатан 500 000 сўм миқдорида жарима белгиланди.\n“Қизилқум” – “Локомотив” учрашувининг 39 дақиқасида ҳакам шаънига номақул сўзлар ишлатгани учун майдондан четлатилган “Қизилқум” жамоаси аъзоси Ш. Неъматов 3 та учрашувга дисквалификация қилинди.\n“Қизилқум” – “Локомотив” учрашувининг 35 дақиқасида рақиб шаънига номақул сўзлар ишлатгани учун майдондан четлатилган “Қизилқум” жамоаси аъзоси Т. Раҳимов 2 та учрашувга дисквалификация қилинди.\n“Бунёдкор” – “Қўқон-1912” учрашуви якунлангач тажовузкор хатти-ҳаракат амалга оширгани учун майдондан четлатилган “Қўқон-1912” жамоаси аъзоси Л. Сафоев 2 та учрашувга дисквалификация қилинди.\n“Бунёдкор” – “Қўқон-1912” учрашуви якунлангач тажовузкор хатти-ҳаракат амалга оширгани учун майдондан четлатилган “Бунёдкор” жамоаси аъзоси О. Воҳидов 2 та учрашувга дисквалификация қилинди.\nАГМК – “Насаф” учрашувининг 33 дақиқасида тажовузкор хатти-ҳаракат амалга оширгани учун майдондан четлатилган “Насаф” жамоаси аъзоси Ш. Маъруфов 4 та учрашувга дисквалификация қилинди.\n“Бухоро” – “Локомотив” учрашувининг 10 дақиқасида ҳакам шаънига номақул сўзлар ишлатгани учун майдондан четлатилган “Локомотив” жамоаси аъзоси А. Юнусов 3 та учрашувга дисквалификация қилинди ва унга нисбатан 500 000 сўм миқдорида жарима белгиланди.\n“Сўғдиёна” – “Бунёдкор” учрашувининг 55 дақиқасида тажовузкор хатти-ҳаракат амалга оширгани учун майдондан четлатилган “Бунёдкор” жамоаси аъзоси Х. Убайдуллаев 3 та учрашувга дисквалификация қилинди.\n“Сўғдиёна” – “Бунёдкор” учрашувининг 55 дақиқасида тажовузкор хатти-ҳаракат амалга оширгани учун майдондан четлатилган “Сўғдиёна” жамоаси аъзоси Х. Шодмонов 3 та учрашувга дисквалификация қилинди.\n“Қўқон-1912” – “Бухоро” учрашувининг 72 дақиқасида тажовузкор хатти-ҳаракат амалга оширгани учун майдондан четлатилган “Бухоро” жамоаси аъзоси А. Умуров 3 та учрашувга дисквалификация қилинди.\n“Навбаҳор” – АГМК учрашувининг 88 дақиқасида ўз жамоадоши шаънига номақул сўзлар ишлатгани учун майдондан четлатилган АГМК жамоаси аъзоси Э. Маликов 2 та учрашувга дисквалификация қилинди.\n“Навбаҳор” – АГМК учрашувининг 73 дақиқасида жиддий қоидабузарлик амалга оширгани учун майдондан четлатилган “Навбаҳор” жамоаси аъзоси А. Жалилов 2 та учрашувга дисквалификация қилинди.\n“Металлург” – “Локомотив” учрашуви якунлангач ўйин қайдномасига киритилмаган “Металлург” футболчиси А. Бўтаев трибуна ости биносида рақиб футболчиси В. Фоминга нисбатан тажовузкор хатти-ҳаракат амалга оширгани учун 4 та учрашувга дисквалификация қилинди.


Эҳтиёт бўлинг! Инфаркт! - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЭҳтиёт бўлинг! Инфаркт!\nЧоп этилган 25 Апрел 2015\tКӯришлар: 5320\nБу тез кўрсатиладиган ёрдам бўлиб, юракка келадиган қон томирлари йўлини очиш ҳисобланиб, инфарктнинг бошланишини йўқ қилади. Бизнинг касалхонамиз ангиограф аппаратга эга бўлиб, 24 соат (7 кун) давомида мутахассислар билан таъминланган. Бу билан махсус алмаштирувчи стентдлар қўйиш орқали қон айланиш йўлини очади ва касалнинг ҳаёти сақлаб қолинади. Қувонарлиси шундаки, Душанбе ва Хўжанд шаҳарларидаги Ибн Сино касалхонасида бундай имкониятлар мавжуд бўлиб, касал келтирилган биринчи соатдаёқ унга бундай ёрдам кўрсатилиши мумкин.\nБизнинг қонимизда томирлар деворларига ёпишиб турган кичик заррали ёғлар бўлиб, атеросклероз полкларни (atheroscierosisplaques) ташкил этади. Томир деворлари ўзининг эластик ҳолатини йўқотиб, синувчи бўлади. Бу томирларнинг ички томони ёрилади ва яраланади. Бу ерда қон қуюқлашиб, тўпланади. Агар бу ҳолатнинг олди олинмаса, бу қуюқлашган қон катталашади ва ниҳоят, қон йўлини тўсиб, инфаркт бўлишга олиб келади.\nДастлабки икки омил - жинсият, ирсият ва ёш бизнинг қўлимизда эмас ва бизнинг қўлимиздан келадигани, фaқатгина уни ёдимизда сақлашимиздир. Бошқа омиллар тўлиқ бизнинг назоратимизда бўлади ва уларнинг олдини олиш мумкин. Тамаки истеъмоли шулар ичида энг ёмон омиллардан бири бўлиб, ундан тезлик билан воз кечиш керак!\nБугун: 23-01-2020 02:34:52


Бир ҳикмат шарҳи: Руҳий тарбия – oliymahad.uz\nОРТИДАН ЗОРЛАНИШ ВА ҲОЖАТМАНДЛИК ҚОЛДИРГАН МАЪСИЯТ, ОРТИДАН ИЗЗАТТАЛАБЛИК ВА МАНМАНЛИК ҚОЛДИРГАН ТОАТДАН ЯХШИДИР.\n(Ибн Атоуллоҳ Сакандарий роҳимаҳуллоҳ)\nАллоҳ таолога беадад ҳамду санолар пайғамбаримиз соллаллоҳу алайҳ васалламга беҳисоб саловатлар бўлсин!\nСўзимизни иккинчи жумла билан бошласак. Ушбу жумладаги манманлик келтирган тоатни шайтоннинг амалига қиёслайдиган бўлсак, унинг кибри, манманлиги узоқ йиллар мобайнида Аллоҳ таолога ибодат қилиб, охирида Аллоҳ ҳақ субҳанаҳу ва таолонинг бандасига ҳурмат саждасини қилишдан бош тортишгача олиб борди. Бунинг сабаби эса, иззатталаблик ва манманликдир. Унинг иззатталаб бўлиши узоқ йиллар қилган ибодати бўлса, манманлиги эса инсон лойдан, у оловдан яратилгани бўлди. Раҳмоннинг буйруғига бўйсунмай, одамга ҳурмат саждаси қилмай у шундай деди: «Сен қуруқ лойдан, ўзгартирилган қора балчиқдан яратган башарга сажда қила олмасдим».\nАллоҳ таоло: «Бас, сен ундан чиқ! Албатта, сен қувилгансан!», деди (Ҳижр сураси 34-35-оятлар).\nНатижада шайтон «лаъин» ва «рожим» бўлди.\nАлишер Навоий роҳматуллоҳи алайҳ ўзларининг «Насойиму-л-Муҳаббат» китобларида кибр ҳақида қуйидагича келтирганлар: «Абу Ҳошим сўфий сўзидурким: Игна била тоғни қозмоқ такаббурни кўнгуллардин чиқармоқдин осонроқдур». Яъни, бир катта тоғни игна билан қазишдан кўра, инсоннинг қалбидан кибрнинг чиқиши қийинроқдир.\nБунинг маъноси шулки кибр, манманлик шундай бир улкан офатки, унинг оқибатида инсон катта бир жарликка, тубанликка ғарқ бўлажакдир. Сабаби эса, бу шайтоннинг амалидан бўлиб, шу кибри сабабли у қувилган, лаънатланган тамғани олди.\nЁшлигимизда бобом бир ривоятни айтиб берган эдилар: Бир куни шайтон инсон қиёфасида бир йўловчига шерик бўлиб, иккиси биргаликда сафарга чиқдилар. Улар бир кеча кундуз давомида сафар қилдилар. Бир кун вақт ўтгач, иблис ўзини таништирди ва бояги шеригига:\n– Сен жуда ёмон одам экансан, – деди. Шериги эса:\n– Нега ундай дейсан? Ахир сен шайтонсан, сендан ҳам қабиҳроғи бўлмас, – деди. Шайтон унга жавобан:\n– Мен Аллоҳнинг биргина амрига бўйсунмаганим сабабидан иблисга айланиб, шу аҳволга тушдим. Сен эса, бир кундаги бешта буйруғини бажармадинг. Аслида сендан эҳтиёт бўлиш даркор, – дея қочиб қолган экан. Аслида бу ҳазил аралаш айтилган ва бу ривоятнинг ҳақиқати қандай экани номаълум, бироқ шу маълумки, инсоннинг кибри уни ҳатто иблисдан ҳам хор бўлган ҳолатга тушишига сабаб бўлар экан. (Аллоҳ сақласин)\nБирор банда ўзига юқори баҳо берса, унинг ҳеч қандай қиймати бўлмайди. Чунки нафснинг ҳеч қандай қиймати йўқ.\nРиё, ужб ила қилинган ибодатлар гўёки ерга ёққан қор кабидир. Қуёш чиқиши билан барчаси эриб, йўқ бўлади. Инсон қилган амаллари билан ўзини алдаб шундай аҳволга тушадики, қиёматда унинг риё ила қилган амалларининг барчаси ҳабата бўлади. Амаллари ҳабата бўлди дегани, ҳуддики ҳавода учиб юрган чангларни қўлига бир қоп олиб тўплаб юрган кабидир. Қиёматда эса киши кибр, риё ила қилган амаллари худди чанг каби сочилиб, ҳабата бўлади. Ўша чангларни халтасига йиғишга уринмасин, ҳеч фойдаси йўқдир.\nБир китобда қуйидаги сўзлар зикр қилинади:\n«Охиратда одамзод бу дунёда қилган гуноҳ ишларидан сўралади. Агарда қилмадим деб тонса, кўзлари ёлғон гапиряпти, мен кўрдим, қўллари мен ушладим, деб гувоҳлик берар экан. Камига ўша гуноҳ иш содир қилинган жойлар, паррандаю-даррандалар, ўсимликлар, ҳатто акс садогача, шундай бўлган эди, деб гувоҳлик берар экан. Воҳ, биз одамлар қанчамиз-у кузатувчиларимиз қанча? Яна уялмай қилган арзимаган бир амалимизга ғурурланишимиз яна нимаси? Эй инсон кўзингни оч!»…\nЭнди ҳикматнинг биринчи қисмида келган жумлага эътиборимизни қаратсак. «Ортидан зорланиш ва ҳожатмандлик қолдирган маъсият». Бунга мисол қилиб Одам алайҳиссаломнинг қиссаларини келтирсак яхшироқ тушунамиз. Одам алайҳиссалом иблиснинг сўзига кириб Момо Ҳавво билан тақиқланган дарахтдан еб қўйишди. Бу уларнинг маъсият қилганининг далилидир. Хўш сўнг нима қилдилар? Аллоҳдан авф қилишини сўраб илтижо қилмадиларми? «Икковлари: «Эй Роббимиз, биз ўзимизга зулм қилдик. Агар Сен бизни мағфират қилмасанг ва бизга раҳм қилмасанг, албатта, зиён кўрганлардан бўламиз», дедилар» (Аъроф сураси, 23-оят)\nУлар мана шу ортидан ҳожатмандлик келтирган маъсиятлари учун Аллоҳнинг марҳаматига сазовор бўлдилар. Тавба қилганлари учун мағфират қилиндилар.\nНатижада маъсият шунча йиллик қилинган, сўнгида эса кибр қўшилган ибодатдан афзал бўлди. Банда ҳар бир амалини холис Аллоҳ учун қилиши, амали сабабидан ужбга берилмаслиги даркор. Аллоҳ таоло каломида қандай марҳамат қилган?! Айтадики: «У зот тирикдир. Ундан ўзга ибодатга сазовор зот йўқ. Бас, Унга динни холис қилган ҳолда дуо қилинг. Оламларнинг Робби Аллоҳга ҳамдлар бўлсин. (Аллоҳга холис бўйсунган ҳолда, шариатга тўла амал қилган ҳолда, иймон-эътиқодни ёлғону риёдан пок ўтган ҳолда дуо-ибодат қилинг» (Ғофир сураси, 65-оят)\nТафсири ҳилол китобида қуйидагича баён қилинади:\n«Банда ўзини банда билиб, вақтида тавба қилиши, қуруқ оғзаки тавба билан кифояланиб қолмай, дилдан афсус ва надомат чекиб, ортидан яхши амалларни ҳам қилиши шарт. Ана ўшанда Аллоҳнинг раҳматига сазовор бўлади».\nМавлоно Румий айтадиларки: «Тавба уруғини кўз ёшинг билан суғормасанг, раҳмат мевасини қандай қилиб кутмоқдасан?!»\nИнсон сувга тушиб кетгани учун эмас, сувдан чиқолмагани учун чўкади. Хўш, буни қандай тушунамиз. Шу нарса аён бўладики, инсон гуноҳга ботганидан турли балоларга йўлиқади бу аниқ. Бироқ ўша гуноҳлардан чиқиш йўли бўла туриб ундан чиқишга ҳаракат қилмаслик, бу ҳақиқий тубанлик, ҳақиқий бир фожеадир.\nГуноҳ қилиндими, ҳокисорлик ила тавба қилмоқ даркор. Зеро меҳрибон Раҳмон қиёматда бандасини азоблашни хоҳламас. Аллоҳ бандасига шунчалик меҳрибонки, унга тавба қилишни илҳом қилиб қўяди. Зотан, тавба эшиги олдидаги инсонга кет дейилмайди. Мана шунинг ўзи ҳам Раҳмоннинг унга марҳаматидир. Мана шу ҳақиқий тавбаси ортидан инсонга ҳақиқий роҳат келади. Тавбанинг асл маъноси шуки: «Тавба – тиконни гул этмоқдир».\nҚандай қилиб тикон гулга айланиши мумкин?, дерсиз. Бу табиий. Наҳотки тиконлар билан ўралган бир шохчадан хушбўй ва гўзал бўлган атиргул очилганини кўрмаслик мумкин?! Атиргулнинг ушбу хушбўй иси зорланиш ила қилинган тавбадан сўнг келадиган роҳатнинг ажиб бир ифоридир.\nГуноҳдан қочмаган киши гуноҳга ташнадир. Гуноҳга ташна киши эса албатта ўша гуноҳни қилмасдан қўймас. Аллоҳга ҳақиқий тавба қилган эса ўша гуноҳга бориш йўллари қанчалик осон бўлмасин, ўша гуноҳ ишни қилишни нафси қанчалик хоҳламасин, ундан узоқ юришга ҳаракат қилади. Шайх Муҳаммад Мухтор Шинқитий айтадилар: «Банда тавба қилганида Аллоҳ унинг тавбасининг ростлигини синаш учун, ўша гуноҳига бориш йўлларини осон қилиб қўяди».\nАллоҳ таоло каломида қуйидагича марҳамат қилади:\n«…Модомики улар истиғфор айтар эканлар, Аллоҳ уларни азобламас» (Анфол сураси, 33-оят).\nАллоҳ таоло ушбу ояти каримада инсон истиғфор айтишда бардавом бўлар экан, бало юбормаслигини айтмоқда. Зеро, истиғфор қалбни кибрнинг ҳужумларидан, нафснинг озорларидан асрагувчидир.\nИнсон зорланиш ва ҳожатмандлик келтирган маъсиятидан сўнг тавба қилиб Аллоҳ таолога истиғфор айтар экан Ҳақ таоло унга ўзгача бир роҳат бериб қўяди.\nБу ҳикмат маъсият қилган инсонга паст назар билан қарамасликни ўргатади.\nСўзимизга ушбу жумлалар ила якун ясаймиз:\nҚалбингга назар сол кўмирдай қора,\nАфсус, бу жойни этдинг зулматхона.\nЭй Хусрав қалбингни пок сақлагил Аллоҳ назар соладир,\nПокланмаган кўнгиллар назар топмай қоладир\nАмалларимизни ундан кейинги ғурурланиш билан ҳабата бўлишидан Аллоҳ сақласин! Амийн\nХусрав Садиров шарҳи\n2273570cookie-checkБир ҳикмат шарҳи: Руҳий тарбияno\nОлдингиЎрта Осиё ва Қозоғистон мусулмонлари диний идорасини ким ташкил қилган?КейингиФазилатли уламо Салоҳиддин домла Шарипов Диний идора раиси маслаҳатчиси лавозимига тайинланди


Бир миллиондан зиёд қочқин Украинага қайтди | Azon.uz - Ахборот-таҳлилий портал\n338 09:40 20.05.2022\nБу ҳақда Украинанинг Лондондаги элчиси Вадим Пристайко Британия парламентида қилган чиқишида маълум қилди.\nЭлчига кўра, Киев ва Харьков фуқароларига ватанга қайтишга шошилмаслик тавсия қилинган. Чунки ҳозир бу шаҳарлардаги вазиятни тўла хавфсиз деб бўлмайди.\nБМТ маълумотига кўра, Украинани уруш бошидан бери 6,3 миллиондан зиёд одам тарк этган. Уларнинг аксарияти Польша, Руминия, Россия, Венгрия, Молдова ва Словакияга чиқиб кетган.\nБМТ агентлиги Шенген ҳудудида одамлар эркин ҳаракатланаётганига эътибор қаратган. Тақдим этилган маълумотлар фақат Венгрия, Польша ва Словакия чегараларидан ўтган кишилар сонини акс эттиради, холос. Булар Украинага чегарадош мамлакат ҳисобланади. Агентлик тахминича, қочқинларнинг катта қисми кейинроқ бошқа мамлакатларга ўтиб кетишган.\nМахсус Украина Россия элчихона Лондон\n177 21:30 01.07.2022\n291 20:30 01.07.2022


Сирли ва кутилмаган шахс\n27 январ 2021, Тошкент вақти: 03:18\nТуркманистон президенти вазифасини бажаришни ўз қўлига олган бош вазир ўринбосари, соғлиқни сақлаш вазири Қурбонгули Бердимуҳаммедов шахси ҳам мамлакат, ҳам халқаро жамоатчилик қизиқишини тортмоқда.\nАксар кўпчилик марҳум Туркманбоши ўрнига кутилмаганда ва ноҳақ пайдо бўлганини айтаётган Қурбонгули Бердимуҳаммедов шахси ҳақида.\n49 ёшли бу амалдор тиббиёт фанлари номзоди. 1997 йилдан буён соғлиқни сақлаш ва фармацевтика саноати вазири, 2001 йилдан Вазирлар Маҳкамаси раиси ўринбосари. У, асосан, ижрочи амалдор ва ижро ҳукумати таркибидаги кўплаб технократлардан бири сифатида эътироф этилади.\nВазирлар Маҳкамасида у биринчи бор шу йил баҳорда гапирган ва бунда ҳам уни марҳум президент Сапармурод Ниёзов сўроққа тутган эди.\n- Қуш тумови касаллиги бизда йўқ-да?!\n- Йўқ, буюк Сардорим, бизда унақа касаллик йўқ, бўлмаган.\n- Бундан бемалол бўлиб қолманг, ҳар ҳафтада маълумот бериб туринг!\n- Жаҳон соғлиқни сақлаш ташкилотидан иккита эксперт чақирганмиз, улар ишлаяпти, вазият яхши.\n- Ғайрат қилинг, бўш келманг!\nБу ўша мажлисда Туркманбоши ва Қ.Бердимуҳаммедов ўртасидаги суҳбатдан парча. Ўшанда туркман телевидениеси Қ.Бердимуҳамедовнинг рухсорини йирик планда туркманистонликларга намойиш қилгани айтилади.\nОрадан ҳеч қанча фурсат ўтмай, жамоатчиликка деярли нотаниш, технократ амалдор мамлакат президентлигига асосий давогарлардан бири сифатида пайдо бўлди. Туркманистонлик зиёлилар унинг қонунни бузиб ҳукуматга келишининг ўзиёқ мамлакатнинг яқин келажаги марҳум Туркманбоши давридагидан заррача фарқ қилмаслигидан далолатлигини айтмоқда.\n“У ҳукумат тепасига қонунни бузиш билан келди. Агар конституцияга амал қилинганда эди, жиноят содир қилгани айтилаётган Мажлис раиси ўрнига Мажлис аъзоларидан бири Мажлиснинг ўзида сайланар эди. Бироқ уни ким ва қачон сайлади — Туркманистон аҳли бундан бехабар. Шу боис ҳам бундан норозимиз ва бунга ҳаққимиз бор”, - дейди туркман зиёлиларидан бири.\nТуркман жамоатчилигини ўйлантираётган асосий савол эса соғлиқни сақлаш вазирининг кутилмаганда президент вазифасини бажарувчи бўлиб қолишидир. Аксар манбаларда Қ.Бердимуҳаммедов марҳум президентнинг қариндоши, айрим манбаларда эса ноқонуний фарзанди экани айтилади. Айрим манбалар Туркманбошининг ўлими тасодифий эмаслиги, ҳукумат тепасига кутилмаган одамнинг келиб қолиши шундай шубҳага асос беришини ҳам билдиряпти.\nБироқ Туркманистон ёпиқ мамлакат бўлгани боис, бу тахминларга ойдинлик киритишнинг имкони йўқ. Туркманистон ичидаги муҳитнинг мутлақ ёпиқлигини тасдиқловчи зиёлилардан бири хавотирли сукут ичида қолган мамлакат аҳли ўз эртасидан қаттиқ ташвишда экани таъкидлади.\n“Мамлакатнинг эртасидан ҳамма хавотирда. Президент бўлиб қолиши эҳтимоли катта, деб кўрилаётган бу одам биринчи кундан қонунни бузди. Шундай экан, ундан қандай яхшилик кутиш мумкин?! Афтидан Ниёзов даврдаги вазият ўзгаришсиз қолади, балки ундан ҳам оғирроқ бўлади”, - дейди зиёли.\nТуркманистон президентлигига ҳозирча ягона номзод ва даъвогар сифатида турган Қ.Бердимуҳамедов эса Туркманистоннинг муваққат раҳбарияти қандай йўл тутажаги ҳақида биринчи куниёқ аниқ айтди:\n“Буюк сардоримизнинг сиёсати пухта эди. Сапармурод Ниёзовнинг йўл-йўриқларига асосланган ички ва ташқи сиёсат ўзгаришсиз давом эттирилади”.


Ҳуқуқ-тартибот идоралари ходимлари “Исковуч” гуруҳ деб атаётган шахслар душанба куни Тошкент вилояти Зангиота тумани Ички ишлар бўлими томонидан қўлга олинган.\nБуни тасдиқлаган Зангиота ИИБнинг навбатчи ходими тергов-суриштитув ишлари кетаётгани учун ушбу шахсларнинг исми шарифлари очиқланмаслигини таъкидлади.\nТошкент шаҳар Чилонзор туман ИИБдаги манбанинг айтишича, эр-хотин ва уларнинг қизидан иборат гуруҳ аъзолари сўнгги уч ой давомида Чилонзор туманида камида тўртта жиноятни содир этганликда гумонланмоқда.\n“Эркак билан аёлдан иборат талончилар гуруҳи дастлаб икки киши бўлиб ҳаракат қилган. Кейинги иккита жиноятда эса ўзларига 8-12 ёшлардаги бир қизалоқни ҳам шерик қилган. Қизалоқ асосан қариялар ишончига кириш воситаси сифатида қўлланилган”, дейди милиция ходими.\nОзодликка WhatsApp орқали қўлга олинган гумондорларнинг сурати экани айтилган 2 та сурат келди. Ушбу суратларда 45 ёшларда бўлган эркак, 40 ёшлардаги аёл ва 10 ёшлардаги қизалоқ акс этган.\nҚўлга олинган шахслар 26 сентябр куни Тошкент шаҳрининг Чилонзор тумани 19-кварталида ёлғиз яшовчи 65 яшар аёл уйини тунашда гумонланмоқда.\nШунингдек, улар 6 сентябрда Чилонзор туманидаги Муқимий кўчаси 160-уй 31-хонадонда яшовчи 87 ёшли Хадича Носированинг уйига ўғирликка тушиб, унинг уч миллион сўм пулини ўмаришда гумонланаяпти.\nҲуқуқ-тартибот идораларига кўра, ушланган шахслар ўтган ойда Чилонзор туманининг Чилонзор маҳалласидаги кўп қаватли уйлардан бирида яшовчи 89 яшар қария аёл уйига тушишда гумонланмоқда. Милиция маълумотига кўра, ушбу босқин оқибатида 89 яшар аёл вафот этган.\nИсмини ошкор қилмаётганимиз манбага кўра, Тошкентда ёлғиз қарияларни тунаш ҳолатлари дастлаб 2011 йилнинг бошида қайд қилинган бўлиб, бир хил ўғирлик сценарий асосида бир қанча гуруҳлар ҳаракат қилган.\nТошкент милицияси маълумотига кўра, ёлғиз қарияларни ўлдиришда жиноятчилар дастлаб сохта коммуналчилар ниқобидан фойдаланган.\nҚизалоғи билан жиноят қилган эр-хотинлар эса қарияларни алдашда ҳар сафар турли хил усусллардан фойдаланган.Милициядан олинган маълумотга кўра, ушбу гуруҳ 87 ёшли Хадича Носированинг уйига тушишда “Яқинда пул алмашади, шуни сизга алмаштиришга ёрдам берамиз” деб алдаб, унинг эшигини очтириб, уйга киришган. Кейин Хадича момонинг оғзига латта тиқиб, қўл-оёқларини скотч билан боғлаб, унинг 3 миллион сўм пулини ўмариб кетишган.\nТалончиларни қидириш ишлари МХХ, прокуратура ва милиция ходимлари ҳамкорлигида олиб борилмоқда.